PANELIAKOS, Boston USA: Ρωσία: Πληρωμή σε ρούβλια – Τι θα επιφέρει το αντίμετρο της Μόσχας στις κυρώσεις\nΡωσία: Πληρωμή σε ρούβλια – Τι θα επιφέρει το αντίμετρο της Μόσχας στις κυρώσεις\nΗ Ρωσία αντέδρασε στις Δυτικές κυρώσεις. Τι θα επιφέρει η απόφασή της, σύμφωνα με Γάλλο ειδικό σε θέματα ενέργειας.\nΗαπόφαση του Βλαντίμιρ Πούτιν να απαγορεύσει στις «εχθρικές χώρες» να πληρώσουν το ρωσικό φυσικό αέριο σε δολάρια και ευρώ πιθανόν να βοηθήσει στην «αποδολαριοποίηση» της αγοράς ενέργειας, αλλά η εφαρμογή της παραμένει πολύ αβέβαιη, εκτιμά ο ειδικός σε θέματα ενέργειας Nicolas Mazzucchi, ερευνητής του Fondation pour la recherche stratégique (FRS) της Γαλλίας.\nΕκτός του γεγονότος ότι η απόφαση κινδυνεύει να μοιάζει με αθέτηση συμβολαίου, όπως τονίζουν από χθες πολλοί αναλυτές και η γερμανική κυβέρνηση, οι δυσκολίες αφορούν τον προσδιορισμό των τιμών και την επιλογή των ενδιάμεσων τραπεζών.\nΕρώτηση: Η απόφαση του Βλαντίμιρ Πούτιν να απαγορεύσει στους Ευρωπαίους την πληρωμή των υδρογονανθράκων σε δολάρια ή σε ευρώ σας αιφνιδίασε;\nΑπάντηση: «Αυτά είναι κατά μία έννοια τα ρωσικά αντίμετρα στις κυρώσεις τα οποία αναμέναμε, αφού πρέπει να θυμηθούμε ότι όταν το 2014 επιβλήθηκε δέσμη κυρώσεων κατά της Ρωσίας, αυτή επέβαλε αντικυρώσεις, κυρίως στο τομέα των εισαγωγών επεξεργασμένων ευρωπαϊκών γεωργικών προϊόντων, άρα , κατά κάποιον τρόπο, η Ρωσία θέτει σε εφαρμογή αντίμετρα και χτυπά εκεί που πονάει».\nΕρώτηση: Ποιες μπορεί να είναι οι συνέπειες;\nΑπάντηση: «Αν λειτουργήσει, θα υπάρξουν δύο συνέπειες: τεχνητή άνοδος της ισοτιμίας του ρουβλίου, αφού θα δημιουργηθεί ζήτηση για το ρούβλι, το οποίο επλήγη από την απόφαση της Ρωσίας να ξεκινήσει αυτόν τον πόλεμο στην Ουκρανία. Δεύτερη ενδιαφέρουσα (για την Ρωσία) συνέπεια , από την στιγμή που θα υπάρξει «αποδολαριοποίηση» κατά τον ένα ή τον άλλο τρόπο, αυτό επιτρέπει την αποφυγή όλων ή μέρους των αμερικανικών κυρώσεων που μπορεί να βασίζονται στην χρήση του δολαρίου, αφού μεγάλο μέρος της εξωεδαφικότητας στο αμερικανικό δίκαιο βασίζεται στο δολάριο. Με την «αποδολαριοποίηση» γίνεται απόπειρα να αφαιρεθεί αμερικανική ικανότητα άσκησης πίεσης.\nΣε σχέση ειδικά με το Ιράν, όλη η ικανότητα των Ηνωμένων Πολιτειών να εμποδίσουν τις εμπορικές συναλλαγές του Ιράν συνοψιζόταν στην απαγόρευση συναλλαγών σε δολάρια. Και όπως σήμερα στον κόσμο του πετρελαίου-φυσικού αερίου, όλα γίνονται σε δολάρια, λέγοντας «πλέον όχι δολάρια, όχι ευρώ», εν δυνάμει, η Μόσχα μπορεί να ελπίζει ότι θα παρακάμψει ορισμένες κυρώσεις».\nΕρώτηση: Ποιες εταιρείες αφορά αυτή η απόφαση;\nΑπάντηση: Όλες όσες θα αγοράσουν απευθείας υδρογονάνθρακες από την Ρωσία. Μέχρι σήμερα, είχαμε την TotalEnergies. Ο όμιλος ανακοίνωσε τέλος για το πετρέλαιο και τα πετρελαϊκά προϊόντα , αλλά παραμένει το φυσικό αέριο… Εχουμε την Engie, για το φυσικό αέριο, και ό,τι συνδέεται με τον Nord Stream (στον οποίο έχει μερίδιο 9%).\nΜέχρι σήμερα, σε ένα συμβόλαιο όπως είναι ο Nord Stream, ο όγκος του φυσικού αερίου αποτιμάτο σε δολάρια. Είναι Χ δολάρια ανά 1.000 κυβικά μέτρα. Από την στιγμή που η Ρωσία θα θελήσει να θέσει σε εφαρμογή ένα σύστημα βασισμένο στην χρήση του ρουβλίου, το ερώτημα είναι πώς μετατρέπουμε αυτό το ποσόν από δολάρια σε ποσό σε ρούβλια, ποιο νόμισμα αναφοράς θα χρησιμοποιήσουμε.\n(…) Θα χρειασθεί να δούμε πώς θα εφαρμοσθεί. Ποια θα είναι η πραγματικότητα της εφαρμογής, αν θα πρέπει να περάσουμε από συγκεκριμένες τράπεζες. Αν ναι, αν πρόκειται για τράπεζες που δεν έχουν την δυνατότητα να λειτουργήσουν στο ευρωπαϊκό έδαφος, θα πρέπει να περάσουμε από τρίτες χώρες; Αυτό μπορεί να ισχύει κατά περίπτωσιν, κάθε παράγοντας, αν θέλει να συνεχίσει να εμπορεύεται υδρογονάνθρακες με την Ρωσία, να πρέπει να θέσει σε εφαρμογή την δική του στρατηγική και το δικό του δίκτυο, δεν θα υπάρχει αναγκαστικά ένα μοντέλο».\nPosted by ΝΕΟΙ ΟΡΙΖΟΝΤΕΣ at 10:11 μ.μ.


"Προχωρούσα στα Πετράλωνα και άρχισαν να με χτυπούν! Ήμουν αιμόφυρτος στο δρόμο!" - MaryMary.gr\n"Προχωρούσα στα Πετράλωνα και άρχισαν να με χτυπούν! Ήμουν αιμόφυρτος στο δρόμο!"\n17 Απριλίου 2017 · ΓΙΑΝΝΗΣ ΠΟΥΛΟΠΟΥΛΟΣ\nΜία εβδομάδα μετά την αποχώρησή του από το Star Academy, ο Σταύρος Γιάννου, ο παίκτης που συζητήθηκε πιο πολύ από όλους έδωσε συνέντευξη στο Down Town και μίλησε για το bullying που δέχτηκε, περιγράφοντας εικόνες που σοκάρουν!\nΜπροστά από τις κάμερες δεν είχε φανεί πως οι δυο τους έχουν θέματα, αλλά τώρα η Ευρυδίκη Παπαδοπούλου άρχισε να μιλάει! Το Σάββατο η Ευρυδίκη Παπαδοπούλου και ο Τριαντάφυλλος αποχώρησαν από ...


“ΤΗΝ ΠΑΤΡΙΔΑ ΟΥΚ ΕΛΑΤΤΩ ΠΑΡΑΔΩΣΩ” – ΚΩΝΣΤΑΝΤΙΝΟΣ ΟΔΥΣΣΕΩΣ\n04/02/2019 Leave a Comment on “ΤΗΝ ΠΑΤΡΙΔΑ ΟΥΚ ΕΛΑΤΤΩ ΠΑΡΑΔΩΣΩ” 0 734\n“Την πατρίδα ουκ ελάττω παραδώσω”. Το απόσπασμα αυτό από τον όρκο που έδιναν οι Αθηναίοι έφηβοι πριν καταταγούν στον στρατό, καθιέρωσε ο Γλαύκος Κληρίδης ως το πολιτικό μότο που απέδιδε την πολιτική του φιλοσοφία σε σχέση με το Κυπριακό. Επρόκειτο ουσιαστικά για δήλωση εναντίον της διχοτόμησης της Κύπρου, εναντίον δηλαδή της διπλής ένωσης ή της λύσης δύο ανεξάρτητων κρατών.\nΛέγοντας “δεν θα παραδώσω την πατρίδα μου μικρότερη” ο Κληρίδης εννοούσε ότι δεν θα συμφωνούσε ποτέ με μια λύση που θα μοίραζε την Κύπρο στα δύο, θα καθιστούσε το μισό νησί καθαρά τουρκικό και θα συρρίκνωνε την πατρίδα των Ελληνοκυπρίων στο νότο. Κάτι τέτοιο ήταν για τον Κληρίδη προδοσία, μια εθνική και πολιτική αποκοτιά, που θα έδινε στην Τουρκία την ευκαιρία να καταστήσει την Κύπρο τουρκικό νησί, σε βάθος εικοσαετίας, με δημογραφικούς και οικονομικούς όρους (εποικισμός και ισχυροποίηση της – νόμιμης πλέον- οικονομικής δραστηριότητας του τουρκοκυπριακού κράτους).\nΑυτή ωστόσο την αποκοτιά της διχοτόμησης, που ισοδυναμεί με εθνική προδοσία, προωθεί σταθερά από το 1960 μέχρι σήμερα μεγάλη μερίδα του ελληνοκυπριακού πολιτικοοικονομικού κατεστημένου, που αποτελεί και το βαθύ κράτος πίσω από την Κυπριακή Δημοκρατία. Προωθεί τη διχοτόμηση του νησιού, σε παράλληλη δράση με το τουρκικό βαθύ κράτος και το τουρκοκυπριακό κατεστημένο.\nΓια να διασφαλίσει τα πρόσκαιρα και εν πολλοίς αθέμιτα συμφέροντά του, το διεφθαρμένο αυτό σύστημα αποφάσισε ότι είναι προς το συμφέρον του να συντηρεί εσαεί την προσωρινότητα της κατάστασης, το “δίκαιο της ανάγκης”, και τις τρύπες στο Σύνταγμα της χώρας και στις διαδικασίες που αυτό προβλέπει. Διότι εξουσία ή συμμετοχή σ’ αυτήν σήμαινε πάντα σ’ αυτή τη χώρα συμμετοχή στο πάρτι των δισεκατομμυρίων που κλάπηκαν από το υστέρημα του κυπριακού λαού.\nΤο διεφθαρμένο κατεστημένο δεν ήθελε ποτέ λύση. Ήθελε διχοτόμηση, την ίδια δηλαδή λύση που ήθελε ο Ραούφ Ντενκτάς και η Τουρκία. Απλά δεν τόλμησε ποτέ να το πει ξεκάθαρα. Έκρυψε την προτίμησή του προς αυτή την προδοσία, πίσω από “μακροχρόνιους αγώνες” και άλλες ψευδοπατριωτικές κενολογίες, προς επίρρωση του ρητού του Σάμιουελ Τζόνσον ότι “ο πατριωτισμός είναι το καταφύγιο του κάθε απατεώνα”. Εξυπηρέτησε την τουρκική αδιαλλαξία και εξυπηρετήθηκε από αυτήν, σε μια άτυπη συναλλαγή, που συντήρησε την ντε φάκτο διχοτόμηση για σχεδόν 60 χρόνια.\nΟ Κληρίδης ήταν εναντίον της διχοτόμησης, όμως τα συμφέροντα του βαθέως κράτους, που διέπουν τα πάντα σ’ αυτή τη τη χώρα, δεν άφησαν ούτε τον Κληρίδη, ούτε κανέναν άλλον να δουλέψει απερίσπαστα προς την κατεύθυνση της λύσης. Η προτροπή για ροκάνισμα του χρόνου, σαν σιγόντο στην τουρκική αδιαλλαξία, ήταν πάντοτε η επωδός κι εκδηλώθηκε σε όλες τις περιπτώσεις και με όλους τους φανερούς και υπόγειους τρόπους. Γι’ αυτό βρισκόμαστε πλέον μια ανάσα από τη διχοτόμηση, που θα σημάνει την αρχή του τέλους του ελληνισμού στην Κύπρο.\nTagged διχοτόμηση. κατοχή, επανένωση, κατοχή, Κυπριακή Δημοκρατία, Κυπριακό\nΣΕ ΑΛΛΕΣ ΕΠΟΧΕΣ ΘΑ ΕΙΧΑΝ ΤΟΥΦΕΚΙΣΤΕΙ… →\n← WELCOME TO NORTH CYPRUS


… και βλέπουμε! - Θεόφιλος Τυριντζής - gavros.gr\nΣάββατο, 12 Οκτωβρίου 2019 - 16:53\nΝομίζω ότι δεν έχω συμφωνήσει έτσι ξανά με τον Κώστα Παπανικολάου. Τα είπε όλα, έτσι ακριβώς όπως είναι τα πράγματα. Τα εννοεί ή όχι, ήταν άκρως ρεαλιστικά τα λόγια του. Το είπε από μόνος του, πως όταν αλλάζει ο προπονητής, ο κάθε παίκτης δίνει το παραπάνω, μολόγησε – με όλο το συμπάθιο όπως συμπλήρωσε- πως η Βαλένθια δεν είναι και η πιο δυνατή ομάδα της Ευρωλίγκας και… προχωράμε. Δουλειά, βελτίωση κτλ.\nΔεν υπήρχε καμία αμφιβολία ότι ο Ολυμπιακός θα έβγαζε αντίδραση μετά την άθλια εικόνα στο Λυών και την 20άρα από τη Βιλερμπάν. Μπήκαν μέσα με το μαχαίρι στα δόντια, μετά το –πάντα αποτελεσματικό, τουλάχιστον στα πρώτα παιχνίδια, «ηλεκτροσόκ» της αλλαγής προπονητή-και έδιναν παντού και σε όλα το παραπάνω. Αφήστε (λίγο) κατά μέρους το αγωνιστικό. Να δούμε πρώτα το πνευματικό κομμάτι…\nΗ έξτρα ενέργεια, η κάβλα και η διάθεση έφεραν… ρεκόρ στα κλεψίματα\nΦαίνονταν δύο επίπεδα πιο πάνω σε ένταση και σκληράδα. Ο Ολυμπιακός μετά από 9 ολόκληρα χρόνια έκανε ρεκόρ στα κλεψίματά του στην Ευρωλίγκα. Έκλεψε 13 μπάλες. Από το 2011 είχε να κλέψει σε παιχνίδι του στην Ευρωλίγκα πάνω από 11. Σε τέτοιες συνθήκες από την άμυνα ξεκινάς γιατί προτάσσεις: ενέργεια, διάθεση, πάθος, άλματα, γροθιές και κραυγές, κάβλα, πώρωση, γιουρούσι… Μόνο τις αντιδράσεις του Παπανικολάου να δει κανείς φτάνει.\nΤο 1/3 των πόντων του από την άμυνα\nΗ άμυνά του ήταν σκληρή, άκρως επιθετική και συνάμα αποτελεσματική. Έβγαζε παντού χέρια, έπαιξε με «παγίδες», είχε καλές «βοήθειες» με τον Πολ να παίζει σημαντικό ρόλο σε αυτό το κομμάτι, δάγκωνε για κάθε μπάλα, ο Κόνιαρης ανταποκρίθηκε στον ρόλο του και πίεσε εξαιρετικά στη μπάλα, ο Παπανικολάου έκανε career high στα κλεψίματα με 5 και συνολικά, παρά το γεγονός πως πήρε μόλις 4 πόντους (στο τέλος) σε αιφνιδιασμό, εντούτοις οδήγησε σε 20 λάθη τους Ισπανούς και πήρε 31 πόντους από λάθη τους. Σχεδόν το 1/3 των πόντων του λοιπόν ήρθε από εκεί. Από επίδραση της άμυνάς του.\nΟ Κεμζούρα έκανε τα… απλά!\nΜέσα σε μία εβδομάδα δεν μπορείς να αλλάξεις πολλά πράγματα και κυρίως όταν ο προπονητής που ήταν assistant και έγινε head coach έχει πάνω κάτω την ίδια φιλοσοφία με τον επί χρόνια άμεσο συνεργάτη του και φίλο του. «Περισσότερα τα κοινά παρά οι διαφορές» όπως είπε. Όμως… Ο Κεστούτις Κεμζούρα, ο οποίος ήταν (και είναι) «κανονικός» προπονητής, μην με παρεξηγήσετε με το «κανονικός», εννοώ πως δεν ήταν εκκολαπτόμενος που «ανέβηκε» εν μια νυκτί- εφάρμοσε τρία, τέσσερα, πέντε απλά πράγματα και σε συνδυασμό με την διάχυτη διάθεση και ενέργεια των παικτών του (από το «ηλεκτροσόκ») έφερε αποτέλεσμα το οποίο όμως δεν πρέπει να αποσυντονίσει/ ξεγελάσει/ κρύψει κανέναν και το παραμικρό.\n????⚪ for 3⃣ ???????????? #OlympiacosBC #WeAreOlympiacos #TogetherWeFight pic.twitter.com/fJCdaON2iP\nΣτηρίχθηκε στα δυνατά «όπλα»!\nΓια την άμυνα τα είπαμε συνοπτικά πιο πάνω. Είναι κυρίως θέμα διάθεσης, ενέργειας, κάβλας και το ερώτημά μου είναι γιατί δεν βγήκε στα προηγούμενα παιχνίδια. Δεν είναι θέμα τεχνικό ή το βγάζεις ή δεν το βγάζεις. Στο 2ο δεκάλεπτο κράτησε τη Βαλένθια στους 8 πόντους και στο 3ο στους 14.\nΣτην επίθεση, στόχευσε και πόνταρε πάρα πολύ στα δυνατά όπλα της ομάδας. Στο χαμηλό ποστ με τους Μιλουτίνοφ, Πρίντεζη και στο «πικ εν ρολ» με τον Σπανούλη, με τους συμπαίκτες του να του κάνουν καλά και δυνατά σκριν αυτή τη φορά. Αυτοί οι δύο πήραν 11 και 6 προσπάθειες στα δίποντα. Τις 18 από τις 41 προσπάθειες συνολικά της ομάδας στα δίποντα. Ο Σπανούλης από την άλλη, επιβεβαιώνοντας την εξαιρετική κατάσταση στην οποία βρίσκεται, φόρεσε το παλιό, γνώριμο, κλασικό του κουστούμι και έκανε ότι γνωρίζει καλύτερα από τον καθένα. Το παιχνίδι του. Βάσισε στον δρόμο που ξέρει. Που «περπατούσε» ο Ολυμπιακός χρόνια.\nΤαχύτητα και κυκλοφορία μπάλας\nΕπιπρόσθετα, από τα πιο σημαντικά στοιχεία κι αυτά, ο Ολυμπιακός στην επίθεση είχε ταχύτητα στις κινήσεις του και μακριά από τη μπάλα, στην κυκλοφορία αυτής και την… έξτρα πάσα. Το επέτρεψε και η άμυνα της Βαλένθια, το «έδωσε», αλλά θυμάμαι χαρακτηριστικά τον Παπανικολάου κάτω από το καλάθι και με τη μία να σπάει τη μπάλα στη γωνία (στον Κόνιαρη), γνωρίζοντας από πριν τι θα κάνει και μην παίρνοντας απόφαση εν συγχύσει. Ο Ολυμπιακός μοίρασε 17 ασίστ, έξι παίκτες έκαναν χαρούμενο τον συμπαίκτη τους, με τον Σπανούλη βέβαια να έχει 6 και 4 ο Πάντερ και έξι παίκτες να τελειώνουν με διψήφιο αριθμό πόντων, από 11 μέχρι 17. Είναι σαφές ότι έπαιξε σαν «ομάδα»!\nΞεκάθαρες θέσεις και ρόλοι\nΤο άλλο στοιχείο είναι οι ρόλοι. Παίκτες που μοιράστηκαν θέσεις και δεν «ανεβοκατέβαιναν», με πάρα πολύ καλό ροτέισον, εκπληκτικό ροτέισον θα έλεγα από τον Κεμζούρα και συγκεκριμένους ρόλους. Ξεκάθαρους. Ο Ρούμπιτ στο «5» και μόνο στο «5» για 13 λεπτά. Όσα προορίζονταν όταν τον επέλεξε ο Μπλατ. Για 12 τον ήθελε πίσω από τον Μιλουτίνοφ, ο οποίος δούλεψε καλά μία εβδομάδα τώρα. Ο Κουζμίνσκας στο «4» και μόνο, πίσω από τον Πρίντεζη με τον Λιθουανό να είναι πολύ καλός. Παπανικολάου και Πολ μοιράστηκαν σχεδόν το «3» με τον Αμερικανό να παίζει μόνο εκεί. Δεν του βγαίνουν ακόμα τα ελεύθερα σουτ (0/3) αλλά έκανε πολλές δουλειές στο παρκέ. Ξεκάθαρο το «2», ξεκάθαρος ο «άσος», με τον Κόνιαρη να προτιμάται από τον Τσέρι που ήταν ο μόνος που δεν χρησιμοποιήθηκε. Αδικημένος μπορεί να νιώθει και ο Βεζένκοφ με τα 3 λεπτά, αλλά… πόσοι να παίξουν. Πρέπει να βρεθεί μία σειρά. Σε μια ομάδα θυσιάζεται (πρέπει τουλάχιστον) το «εγώ» αλλιώς… κλάφτα.\nΠάμε και στο «αύριο». Κανείς δεν είναι σε θέση να γνωρίζει τί θα πράξουν οι Αγγελόπουλοι. Στην παρούσα φάση το πιο πιθανό είναι να μείνει ο Κεμζούρα, τον οποίο «έδειξαν» και οι παίκτες, είτε με δηλώσεις τους, είτε με τη διάθεση που είχαν στο παρκέ, είτε ακόμα κάποιοι με αφιερώσεις μετά από καλάθια. Με τον Κεμζούρα πάντα αισθάνονταν πιο άνετα, ήταν αυτός που πήγαιναν να μιλήσουν και όχι ο Μπλατ παραδόξως. Μην με ρωτήσετε τον λόγο, δεν τον γνωρίζω.\nΕίχα γράψει σε προηγούμενο blog πως είναι προτιμότερο να μείνεις όπως είσαι από το να πας σε μία… αναγκαστική λύση. Μια λύση που μπορεί να σε περιπλέξει ακόμα περισσότερο, να ανακατέψει κι άλλο την ομάδα ερχόμενος ο «χ προπονητής» σε κάτι άγνωστο που θα θέλει χρόνο να το γνωρίσει. Ο Κεμζούρα την ξέρει την ομάδα από την καλή και την ανάποδη. Δεν φανταζόμουν ποτέ τον Ολυμπιακό να έχει προπονητή τον Κεζμούρα, δεν τον θεωρώ επιπέδου Ολυμπιακού, αλλά θα πρέπει πρώτα να κοιτάξω και να δω σε ποιο επίπεδο βρίσκεται πρώτα απ’ όλα ο Ολυμπιακός.\nΓιατί κάποτε μιλούσαμε για Final 4 και τώρα απλά για είσοδο στην 8άδα (κι αν). Αν δεν βρεθεί κάτι δυνατό σε οντότητα, που να εμπνέει σεβασμό, ίσως και λίγο φόβο, κάτι στο οποίο θα πουν οι ιδιοκτήτες, «θυσιάζουμε και αυτή τη χρονιά και “χτίζουμε” για τα καλά για τα επόμενα», είναι προτιμότερο να μείνει έτσι. Τι θα καταφέρει; Δεν ξέρω πραγματικά. Δεν θα διασύρεται, αλλά φυσικά και υπάρχει ταβάνι.\n???? Man of the match Nikola Milutinov ! ???????????? #OlympiacosBC #WeAreOlympiacos #TogetherWeFight pic.twitter.com/vBsJQzVHwn\nΤα ερωτήματα για το μέλλον…\nΓιατί, την ώρα του ματς σκεφτόμουν: Πόσο και για πόσα παιχνίδια θα έχεις έτσι τον Σπανούλη… Αργά ή γρήγορα φοβάμαι πως θα πάμε πάλι σε «έργο» που έχουμε ξαναδεί. Ο Πρίντεζης σε δύο μήνες θα «χορεύει» έτσι τους αντιπάλους του; Έχει και ένα Παγκόσμιο που κουβαλά. Θα πρέπει πάλι να κάνουμε τον σταυρό μας, μην πάθει τίποτα ο Μιλουτίνοφ και βέβαια να είναι σε φόρμα, γιατί και πέρσι όταν «έπεσε» παρασύρθηκε όλη η ομάδα (ξέχωρα όλα τα άλλα) και κυρίως… τι θα κάνει με τα γκαρντ. Συν του ότι, κανείς δεν μπορεί, δεν επιτρέπεται να παρασυρθεί, γιατί η Βαλένθια δεν είναι ομάδα που θα παίξει για 8άδα. Δεν είναι δυνατή. Έρχεται και η Ζενίτ με απουσίες στο ΣΕΦ (Αγιόν και Ζούμπκοφ) και μετά πάει Βιτόρια, Μόσχα για ΤΣΣΚΑ και φιλοξενεί Μακάμπι (για έναν… Κάρολ έλειψε το διπλό στη Μαδρίτη) και Εφές.\nΠρώτα ο προπονητής, μετά τί χρειάζεται αυτός…\nΚαλά δεν το συζητώ ότι πρέπει πρώτα να κατασταλάξουν στο θέμα του προπονητή και μετά όλα τα άλλα. Πρέπει να γίνει σωστά. Συνεχίζει ο Κεμζούρα; Τι θέλει να παίξει ο Λιθουανός, με τι εργαλεία μπορεί να το υποστηρίξει; Θα αλλάξει τον Τσέρι ή τον Μπόλντγουιν αρχικά και τι θέλει να πάρει; Δημιουργό Σκόρερ; Γιατί ο δεύτερος δεν είναι κακός παίκτης. Απλά δεν ξέρει που πατά και που βρίσκεται. Γιατί είναι μαθημένος σε ένα παιχνίδι εντελώς ελεύθερο κι όχι με κανόνες. Τον παρατήρησα στο 2ο ημίχρονο στην επίθεση και ανεβοκατέβαινε απλά το παρκέ. Μπορεί σε 2 μήνες να βγάζει μάτια. Ποιός ξέρει…. Μπορεί και όχι όμως. Τι πολυτέλεια έχει ο Ολυμπιακός; Τι θέλει; Αυτά θα πρέπει να τα ξεκαθαρίσουν. Κυρίως με ποιόν… προπονητή!\nΥΓ: Το θέμα είναι να μην «δέσουμε» τον προπονητή και μετά… αραλίκι.\nΥΓ2: Ας ηρεμήσουμε λίγο. Διανύσαμε μόλις την 2η αγωνιστική. Για τις άλλες ομάδες το λέω. Φυσικά και ο Ερυθρός Αστέρας δεν έγινε ομάδα 8άδας. Φυσικά και η Φενέρ δεν είναι του πεταματού. Ο Ολυμπιακός πέρσι στις 25 Ιανουαρίου (20η αγωνιστική) ήταν 5ος. Φυσικά και ο Ολυμπιακός δεν είναι… (ακόμα και έτσι) επιπέδου Ερυθρού Αστέρα για να συγκρίνουμε. Λίγο ηρεμία…


Χάρολντ Πίντερ, αυλαία! – Πρόσωπα – Ρίτσα Μασούρα\nΧάρολντ Πίντερ, αυλαία!\nThis is an interview with the nobel prize winning playwright. Interviewing him is Kirsty Wark on BBC Newsnight June 23 2006.\nΟ Χάρολντ Πίντερ γεννήθηκε στις 10 Οκτωβρίου 1930 στη φτωχική συνοικία του Λονδίνου Χάκνεϊ, όπου πέρασε τα παιδικά του χρόνια.\nΠαρακολούθησε θεατρικές σπουδές και το 1950 δημοσιεύει τα πρώτα του ποιήματα.\nΤην ίδια χρονιά προσλαμβάνεται από το ραδιόφωνο του BBC ως ηθοποιός και στη συνέχεια παίρνει μέρος σε θεατρικές παραστάσεις στο Λονδίνο, όπου αρχίζει να χρησιμοποιεί το καλλιτεχνικό όνομα Ντέιβιντ Μπάρον.\nΤο 1957 γράφει το πρώτο του θεατρικό έργο, «Το δωμάτιο», που σημειώνει επιτυχία, αντίθετα με το «Πάρτι γενεθλίων», που ανεβαίνει το 1958 κι αντιμετωπίζεται αρνητικά από την κριτική, με αποτέλεσμα να κατεβεί στο τέλος της πρώτης εβδομάδας.\nΤη δεκαετία του ’80 ασκούσε κριτική στον αμερικανό πρόεδρο Ρόναλντ Ρίγκαν και στη σύγχρονή του βρετανίδα πρωθυπουργό Μάργκαρετ Θάτσερ, ενώ πιο πρόσφατα είχε στρέψει το θυμό του κατά της δέσμευσης του ΟΗΕ στο Κόσοβο (1999), την αμερικανική εισβολή στο Αφγανιστάν (2001) και τον πόλεμο στο Ιράκ (2003), συγκρίνοντας τον Τόνι Μπλερ με «έναν ανόητο γεμάτο ψευδαισθήσεις» και χαρακτηρίζοντας τον Τζορτζ Μπους «εγκληματία πολέμου».Σε βίντεο που μεταδόθηκε κατά την τελετή απονομής του βραβείου Νόμπελ Λογοτεχνίας με το οποίο τιμήθηκε το 2005, από την οποία ο ίδιος απουσίαζε λόγω υγείας, ο βρετανός θεατρικός συγγραφέας ζητούσε να οδηγηθούν οι Μπους και Μπλερ ενώπιον του Διεθνούς Ποινικού Δικαστηρίου επειδή ξεκίνησαν τον πόλεμο στο Ιράκ..\nExcerpt from the Clive Donner 1963 film of Pinter’s play. Where Mick (Alan Bates) takes on a tramp; Davies (Donald Pleasance) as a caretaker – after his invalid brother Aston (Robert Shaw) invites him to stay in his room.\nΗ Εβδομη τέχνη του Χάρολντ Πίντερ ( 8-10-2006, Καθημερινή)\nΤο 19ο Πανόραμα Ευρωπαϊκού Κινηματογράφου οργανώνει αφιέρωμα στο έργο του νομπελίστα Βρετανού συγγραφέα και δραματουργού\n«Ο μόνος που ξέρει τι σημαίνουν όλα αυτά είναι ο κύριος Πίντερ, γιατί οι χαρακτήρες του μιλάνε ακαταλαβίστικα, μισοαλαμπουρνέζικα και με παραληρήματα παρανοϊκών». Η εποχή που κριτικοί αγγλικών εφημερίδων υποδέχονταν με παρόμοια σχόλια τα θεατρικά έργα του Πίντερ περιλαμβάνεται στις χαριτωμένες νότες της βιογραφίας του, επιβεβαιώνοντας απλώς τον κανόνα: οι μεγάλοι δημιουργοί δεν διασχίζουν μονοπάτια στρωμένα με ροδοπέταλα και παρατεταγμένες χορωδίες που ψέλνουν «ωσαννά». Η πρεμιέρα του «Πάρτι γενεθλίων» στο Λονδίνο του 1958 άφησε μάλλον τη γεύση της αποτυχίας. Μισό, σχεδόν, αιώνα αργότερα (τον Οκτώβριο του 2005) το σκεπτικό της Ακαδημίας των Νόμπελ ανέφερε ότι ο Πίντερ βραβεύεται γιατί «αποκατέστησε το θέατρο στα βασικά του στοιχεία: ένας περίκλειστος χώρος και ένας αναπάντεχος διάλογος, όπου οι άνθρωποι βρίσκονται ο ένας στο έλεος του άλλου και η υποκρισία καταρρέει. (…) Ο Πίντερ αποκαλύπτει μέσα από τα έργα του το βάραθρο που αναδύεται από τη μωρολογία της καθημερινότητας».\nΟ νομπελίστας, από πέρσι, συγγραφέας, ένας από τους σημαντικότερους δραματουργούς του 20ού αιώνα, θα βρισκόταν αυτήν την εβδομάδα κοντά μας, αν το επέτρεπε η υγεία του. Ο Χάρολντ Πίντερ, εξάλλου, έχει επισκεφθεί τη χώρα μας αρκετές φορές στο παρελθόν, πότε για να παρακολουθήσει πρεμιέρες παραστάσεών του, πότε προσκεκλημένος από το Πανόραμα Ευρωπαϊκού Κινηματογράφου της «Ελευθεροτυπίας». Για τον ίδιο λόγο θα ερχόταν και φέτος: Το 19ο Πανόραμα οργανώνει αφιέρωμα στο έργο του Βρετανού συγγραφέα.\nΑπό την ερχόμενη Πέμπτη, 12 του μηνός, στο «Ιντεάλ» και στο «Τριανόν» θα φιλοξενηθούν επτά ταινίες, έξι με δικό του σενάριο και μία στην οποία εμφανίζεται ως ηθοποιός. Παράλληλα, από την Παρασκευή 13 Οκτωβρίου θα λειτουργεί στο Μουσείο Μπενάκη (Πειραιώς), σε συνεργασία με το Βρετανικό Συμβούλιο, έκθεση με φωτογραφικό υλικό που σκιαγραφεί την πενηντάχρονη πορεία του Πίντερ στο θέατρο, στον κινηματογράφο, στην πολιτική και κοινωνική ζωή. Τίτλος της έκθεσης: «Ο Χάρολντ Πίντερ στην Ελλάδα». Φωτογραφίες, αφίσες και προγράμματα από παραστάσεις του που ανέβηκαν στην Ελλάδα και στο εξωτερικό καθώς και ενδυματολογικό και σκηνογραφικό υλικό, φωτογραφίες και αφίσες του από ταινίες του, το σύνολο των ελληνικών εκδόσεων των έργων του. Στο πλαίσιο της έκθεσης θα παρουσιαστεί και ένα καινούργιο βιβλίο (εκδόσεις Κέδρος) με ανέκδοτες συνεντεύξεις και κείμενά του, που έχει μεταφράσει και επιμεληθεί ο διευθυντής του Πανοράματος Νίνος Φ. Μικελίδης.\nΑπό τα 25, περίπου, σενάρια που έχει γράψει ο Πίντερ για τον κινηματογράφο και την τηλεόραση, στο Πανόραμα θα προβληθούν επτά:\n«Ο υπηρέτης» (1963). Βασίζεται σε μυθιστόρημα του Ρόμπερτ Μομ, το οποίο διασκεύασε για την οθόνη ο Πίντερ και σκηνοθέτησε ο Τζόζεφ Λόουζι. Η συνεργασία Λόουζι – Πίντερ είναι ίσως μία από τις πιο δημιουργικές που μπορεί να έχει ένας σκηνοθέτης με ένα σεναριογράφο, ο οποίος δεν είναι απλώς διασκευαστής ιστοριών, αλλά ένας συνεργάτης που σφραγίζει με την προσωπικότητά του το τελικό φιλμικό αποτέλεσμα. Μέσα από την εκκεντρική ιστορία ενός μεγαλοαστού (Τζαίημς Φοξ) που παραδίδεται στη διαβρωτική επιρροή του υπηρέτη του (Ντερκ Μπόγκαρτ) και από κύριος γίνεται υποτελής, ο Λόουζι δημιουργεί μια μπαρόκ, παρακμιακή, κυνική και διαστροφική ταινία, που δεν είναι μόνο ένα κριτικό πορτρέτο της παρακμιακής μεγαλοαστικής αστικής αγγλικής τάξης, όπως την είδαν ο Σαντούλ και άλλοι κριτικοί, αλλά κάτι πολύ πιο γενικό: ο Λόουζι περιγράφει έναν κόσμο έρμαιο των καταστροφικών ορμών του, μέσα στον οποίο συγκρούονται αντίρροπες δυνάμεις, διαβρώνοντας η μία την άλλη ώσπου να οδηγήσουν στην καταστροφή.\n«Το ατύχημα» (1967). Από τα τρία έργα που έγραψαν μαζί, ο Πίντερ και ο Λόουζι, («Ο υπηρέτης», «Το ατύχημα» και «Ο μεσάζων») ο Λόουζι θεωρεί «Το ατύχημα» την πιο προβληματική και ταυτόχρονα την καλύτερη συνεργασία. Προβληματική γιατί το σενάριο «ήταν πολύ περίπλοκο, με όλα αυτά τα πηγαινέλα του χρόνου στο παρόν και στο παρελθόν». Καλύτερη γιατί το βιβλίο του Νίκολας Μόσλεη «μας ενέπνευσε τόσο ώστε να συνεργαστούμε πολύ πιο ελεύθερα. Πιο ενδόμυχα με περισσότερο ενθουσιασμό κι ενδιαφέρον». Αρχίζει με ένα αυτοκινητικό δυστύχημα που ο θεατής ακούει αλλά δεν βλέπει και το οποίο γίνεται έξω από το σπίτι του καθηγητή Στίβεν (Ντερκ Μπόγκαρτ). Ανασύρει μέσα από το αυτοκίνητο τη φίλη του Αννα, ενώ ο οδηγός και αρραβωνιαστικός της Γουίλιαμ (Μάικλ Γιορκ) είναι νεκρός. Ο Στίβεν σκέφτεται, με φλας μπακ διήγηση, τα γεγονότα που τον συνδέουν με τους δύο ήρωες.\n«Ο μεσάζων» (1970). Βασίζεται στο ομώνυμο μυθιστόρημα του Χάρτλεϊ, από το οποίο οι Λόουζι – Πίντερ επιλέγουν εκείνα τα στοιχεία που τους επιτρέπουν να κάνουν μια σπουδή πάνω στον χρόνο και στις σχέσεις υπηρέτη – κυρίου, μέσα όμως σε ένα συγκεκριμένο ιστορικό και κοινωνικό πλαίσιο: την αριστοκρατική κοινωνία της Αγγλίας στις αρχές του 20ού αιώνα. Ο έφηβος Λίο, γιος ενός χρεοκοπημένου μικροαστού, προσκαλείται στο αρχοντικό σπίτι του συμμαθητή του Μάρκους. Γοητευμένος από την αναπάντεχη προσοχή της αδελφής του (Τζούλι Κρίστι), δέχεται να παίξει τον ρόλο του ερωτικού αγγελιαφόρου (μεσάζοντα) ανάμεσα σε αυτήν και τον επιστάτη – εραστή της (Αλαν Μπέιτς). Ο Λόουζι περιγράφει με διαύγεια και ακρίβεια την καταπίεση του περιβάλλοντος και τις κοινωνικές παραμέτρους που καθορίζουν τη συμπεριφορά των ηρώων.\nΟ «Επιστάτης» (1963). Είναι το θεατρικό έργο που καταξίωσε τον Πίντερ όταν ανέβηκε για πρώτη φορά στο Arts Theatre στο Λονδίνο το 1960. Τρία χρόνια αργότερα ο Κλάιβ Ντόνερ ξεκίνησε τη μεταφορά του έργου στον κινηματογράφο με τους Αλαν Μπέιτς, Ρόμπερτ Σόου και Ντόναλντ Πλέζανς. Δύο αδέλφια προσκαλούν έναν απωθητικό αλήτη για να μοιραστούν τη σοφίτα τους. Η μοναδική φωτογράφιση του Νίκολας Ρεγκ, η κλειστοφοβική ατμόσφαιρα, υπογραμμίζουν τις αποχρώσεις της αδελφικής σχέσης, με τις ψευδαισθήσεις, τις εντάσεις και τα ανομολόγητα αισθήματα που τη χαρακτηρίζουν. Ταινία, που παραμένει θεατρική εμπειρία.\n«Πάρτι γενεθλίων». Ο Γουίλιαμ Φρίντκιν ανέλαβε να μεταφέρει το 1968 στη μεγάλη οθόνη το αριστούργημα του Πίντερ, με απόλυτο σεβασμό στον συγγραφέα. Βαθιά πολιτικό έργο που μιλάει για την επιτακτική ανάγκη για αντίσταση. Τα τελευταία 30΄΄ δευτερόλεπτα της ταινίας ο θεατής αντικρίζει μια κενή οθόνη. Πιο πιστός στο κλίμα του Πίντερ επίλογος δεν θα μπορούσε να υπάρξει! Ενας μοναχικός, χαμηλών τόνων και χαμηλού προφίλ άνθρωπος, κατοικεί σ’ ένα ερημικό οίκημα χτισμένο σε μια απομακρυσμένη παραλία. Ξαφνικά εισβάλλουν στη ζωή του δύο άγνωστοι που τον παρενοχλούν απειλώντας την ησυχία του και στο τέλος τον παίρνουν μαζί τους.\nΕνα παιχνίδι διαλεκτικής καταπίεσης και ψυχολογικής απειλής, που ξεδιπλώνεται ανάμεσα στους τρεις κεντρικούς χαρακτήρες: Ρόμπερτ Σόου, Πάτρικ Μαγκί και Ντάντι Νίκολς. «Ο Πιτ λέει μία από τις πιο σημαντικές κουβέντες που έχω γράψει ποτέ. Καθώς ο Στάνλεϊ μεταφέρεται μακριά, ο Πιτ του φωνάζει: «Μη σε κουμαντάρουνε αυτοί». Εχω βιώσει τα λόγια αυτά όλη μου τη ζωή (New York Times, 1988).\n«The Pumpkin eater». Για πρώτη φορά θα προβληθεί στην Ελλάδα η ταινία του Τζακ Κλέιτον. Το σενάριο του Πίντερ βασίζεται στο μυθιστόρημα της Πενέλοπι Μόρτιμερ. Μια μελέτη πάνω στη συνθήκη του γάμου. Ο Κλέιτον σεβάστηκε το κείμενο του Πίντερ, αναδεικνύοντας τη βιαιότητα που κρύβεται πίσω από την επιφανειακή νηνεμία της μικροαστικής ζωής. Η Τζο, μητέρα 5 παιδιών, εγκαταλείπει τον άντρα της για να παντρευτεί τον εραστή της. Μερικά χρόνια όμως αργότερα, έχοντας αποκτήσει ακόμη ένα παιδί έχει ήδη πέσει σε βαριά κατάθλιψη. Η πορεία της ηρωίδας προς την κάθαρση (οδυνηρά πειστική η Αν Μπάνκροφτ), είναι γεμάτη κατατονικές σιωπές, νευρικούς κλονισμούς, σχιζοφρενικά κρεσέντο και σωματική βία. Το φινάλε της ταινίας δεν είναι εντυπωσιακό ή τραγικό, μας αφήνει όμως με τη γλυκόπικρη γεύση της καθημερινής ζωής. Το χαμόγελο της ηρωίδας δεν ενσαρκώνει την επίλυση του προβλήματος, είναι απλώς μια ανάσα αισιοδοξίας.\nΘα προβληθεί, τέλος, και μια ταινία στην οποία εμφανίζεται ο Πίντερ ως ηθοποιός: «Ο ράφτης του Παναμά» του Τζον Μπούρμαν, βασισμένη σε μυθιστόρημα του Τζον Λε Καρέ.\nΠρος το τέλος της νέας κινηματογραφικής διασκευής του «Σλουθ», ένα κινητό τηλέφωνο χτυπάει. Ο ήχος μοιάζει με πυροβολισμό και βαθαίνει την ένταση στη σκηνή ανάμεσα στον Μάιλο (Τζουντ Λο), έναν νεαρό άνεργο ηθοποιό, και τον Αντριου (Μάικλ Κέιν), έναν διάσημο συγγραφέα αστυνομικών μυθιστορημάτων. Στην άλλη άκρη της γραμμής είναι η ερωμένη του Μάιλο, η Μάγκι, η οποία τυχαίνει να είναι επίσης η σύζυγος του Αντριου – αυτή πρέπει να έχει τηλεφωνήσει, καθώς ο Μάιλο λέει σιγανά στ’ ακουστικό «Κι εγώ σ’ αγαπώ» κοιτάζοντας τον Αντριου. Τι είπε όμως η Μάγκι στην άλλη άκρη της γραμμής; Ο Κένεθ Μπράνα, ο σκηνοθέτης, έκανε την ερώτηση αυτή στον σεναριογράφο, τον Χάρολντ Πίντερ, στη διάρκεια μιας πρόβας. Στο «Σλουθ» η πραγματικότητα είναι φευγαλέα και η αλήθεια συχνά δεν είναι παρά ένα τυχοδιωκτικό όπλο. Η απάντηση δεν ήταν και πολύ ικανοποιητική, ήταν όμως κλασικά «πιντερική». «Ο Χάρολντ μου απάντησε “και ποιος σου είπε πως είναι η Μάγκι;”» είπε ο Μπράνα, γελώντας καθώς θυμόταν τη στιχομυθία. «Ξέρουμε πως το τηλέφωνο χτύπησε και πως ο Μάιλο φάνηκε να έχει μια συνομιλία».\nΑυτό το άλμα της φαντασίας αποτελεί μέρος του μυστηρίου και της πρόκλησης που συναντάμε πάντα στο έργο του Πίντερ, τόσο μοναδικό και αταξινόμητο που απέκτησε στα αγγλικά το δικό του επίθετο: pinteresque. (Οι Financial Times όρισαν το pinteresque ως έργο «γεμάτο σκοτεινές νύξεις και ανησυχητικά υπονοούμενα, που αφήνει σε αβεβαιότητα το κοινό».) Η αδιαφάνεια αυτή είναι ηθελημένη και ο συγγραφέας του «Επιστάτη», του «Γυρισμού» και της «Προδοσίας» δεν είναι πρόθυμος να δώσει εξηγήσεις. «Δεν εκφέρω κρίσεις για τη δουλειά μου και δεν την αναλύω: απλώς την αφήνω να συμβεί» είπε ο Πίντερ σε μια πρόσφατη συνέντευξη. «Αυτό ισχύει για όλα όσα έχω κάνει. Τείνω να πιστεύω ότι έχω γράψει πολλά πράγματα βγαλμένα μέσα από το υποσυνείδητό μου, γιατί συνήθως δεν ξέρω τι θα πει ένας δεδομένος ήρωας την επόμενη στιγμή».\nΓεμάτος με βραβεία\nΟ Πίντερ έχει το γραφείο του στο δεύτερο πάτωμα ενός διώροφου κτιρίου στο δυτικό Λονδίνο, πίσω ακριβώς από το σπίτι που μοιράζεται με τη γυναίκα του, τη συγγραφέα Αντόνια Φρέιζερ. Χωμένο σε μια γωνιά του ισογείου είναι ένα τραπέζι γεμάτο με τα βραβεία που έχει μαζέψει στη διάρκεια της μακράς σταδιοδρομίας του ως θεατρικός συγγραφέας, σκηνοθέτης, ηθοποιός, πολιτικός ακτιβιστής, ποιητής και σεναριογράφος. Ανάμεσά τους, το παράσημο της Γαλλικής Λεγεώνας της Τιμής, το Βραβείο Φραντς Κάφκα και το Νομπέλ Λογοτεχνίας 2005.\nΕνα τεράστιο πορτρέτο του Πίντερ, νέου και ρωμαλέου να παίζει κρίκετ, δεσπόζει σ’ έναν τοίχο του πάνω ορόφου. Ο ζωγραφισμένος Πίντερ, ποζάροντας με το μπαστούνι του κρίκετ έτοιμο να χτυπήσει την μπάλα, έχει μια διαβολική λάμψη στα μάτια – η τεστοστερόνη φαίνεται να ξεχειλίζει από τον πίνακα. Ο σημερινός Πίντερ, που μόλις έκλεισε τα 77 του χρόνια, είναι πολύ πιο εύθραυστος, έχοντας αντιμετωπίσει μια σοβαρή μάχη με τον καρκίνο. Διανοητικά, όμως, είναι το ίδιο ρωμαλέος όπως πάντα. Το «Σλουθ» –ριμέικ ενός παλαιότερου φιλμ που ήταν διασκευή θεατρικού έργου του Αντονι Σάφερ– άρχισε να προβάλλεται την περασμένη εβδομάδα στη Βρετανία. Ο Πίντερ δεν είχε δει ποτέ το «Σλουθ» του Σάφερ, όταν όμως τον πλησίασε ο Τζουντ Λο (που είναι και ένας από τους παραγωγούς του φιλμ) διάβασε το σενάριο και γοητεύτηκε από την κεντρική του ιδέα: δύο άντρες που εμπλέκονται σ’ έναν ψυχολογικό πόλεμο με προφανή αιτία μια γυναίκα. Δέχτηκε λοιπόν να κάνει το δικό του σενάριο για τη νέα ταινία.\nΣυντομότερο από το προηγούμενο, το καινούργιο «Σλουθ» είναι επίσης περισσότερο σκοτεινό και ανατριχιαστικό. Η πρώτη ταινία, σκηνοθετημένη από τον Τζον Μάνκεβιτς το 1972, είχε πρωταγωνιστές τον Λόρενς Ολίβιε και τον Μάικλ Κέιν – ο οποίος τώρα παίζει τον ρόλο του ηλικιωμένου συγγραφέα. Ηταν μια εντυπωσιακή ταινία, που γνώρισε αρκετά μεγάλη επιτυχία (με πέντε υποψηφιότητες για Οσκαρ). Το «Σλουθ» του 2007 είναι γεμάτο λιτούς, συχνά δυσνόητους διαλόγους, «σιωπές με σημασία», και ένα άλλο οικείο χαρακτηριστικό του Πίντερ: μια αίσθηση απειλής που υποβόσκει κάτω από την επιφάνεια.\n«Θα έλεγα ότι το παλιό έργο είχε να κάνει με παιχνίδια μεταξύ ενηλίκων ενώ το καινούργιο έχει να κάνει με άντρες που πολεμάνε», είπε ο Τζουντ Λο. «Αγγίζει την άποψη του Χάρολντ για τον πόλεμο. Το πρωταρχικό ένστικτο του άντρα είναι να πολεμάει και πολλές φορές ξεχνάμε για ποιο πράγμα πολεμάμε». Μεγάλο μέρος του έργου του Πίντερ αφορά την εξουσία – ποιος την έχει, ποιος τη χάνει, από πού έρχεται, πώς μπορεί να αλλάξει χέρια.\nΑν το προσωπικό και το πολιτικό συχνά συγχωνεύονται για τον Πίντερ, τα γεγονότα των τελευταίων χρόνων –η αρρώστια του, το βραβείο Νομπέλ, η πανηγυρική αποτίμηση του τεράστιου έργου του– τείνουν επίσης να μπερδεύονται. Φεύγοντας από το Δουβλίνο πριν από δύο χρόνια, μετά μια ρετροσπεκτίβα για τα 75α γενέθλιά του, ο Πίντερ γλίστρησε στον χώρο του αεροδρομίου και χτύπησε άσχημα το κεφάλι του. Την άλλη μέρα έμαθε πως κέρδισε το Νομπέλ. Και κατόπιν, ενώ έγραφε την ομιλία του για την τελετή απονομής, πήρε ένα τηλεφώνημα από τον γιατρό του. Τα νέα ήταν άσχημα και έπρεπε να πάει αμέσως στο νοσοκομείο.\nΟργή κατά των ΗΠΑ\nΤο ασθενοφόρο είχε ήδη ξεκινήσει, αλλά ο Πίντερ κατάφερε να τελειώσει το γράψιμο του λόγου του. Βγήκε για λίγο από το νοσοκομείο για να τον διαβάσει σε τηλεοπτικό στούντιο, κάτι που έκανε από αναπηρική πολυθρόνα, καταφανώς άρρωστος, με φωνή βραχνή αλλά σταθερή. Η ομιλία του ήταν μια απροκάλυπτη καταδίκη της αμερικανικής εξωτερικής πολιτικής και έδωσε στον Πίντερ ένα παγκόσμιο βήμα για να εκφράσει τις πολιτικές του απόψεις, που στη διάρκεια της τελευταίας δεκαετίας περιλάμβαναν τη σφοδρή αντίθεσή του στους βομβαρδισμούς του ΝΑΤΟ στη Σερβία, στον πόλεμο του Κόλπου και στον πόλεμο εναντίον του Ιράκ. Ο μεγαλύτερος στόχος της οργής του είναι οι ΗΠΑ. Στην ομιλία του για το Νομπέλ είπε ότι η χώρα αυτή είναι ένοχη για «συστηματικά, συνεχή, κακοήθη, αμετανόητα» εγκλήματα. Ανάλογη είναι η γνώμη του και για το βρετανικό πολιτικό κατεστημένο\nΗ τελευταία δουλειά του, «Six Poems for A.», περιλαμβάνει ποιήματα γραμμένα τα τελευταία 32 χρόνια, με το Α να αφορά βέβαια την Αντόνια. Το πρώτο ποίημα γράφηκε στο Παρίσι, όπου ταξίδεψαν λίγο μετά τη γνωριμία τους. Είναι ακόμα αχώριστοι οι δυο τους, και ο Πίντερ μαλακώνει, γλυκαίνει σχεδόν όταν μιλάει για τη γυναίκα του. Αναγνωρίζει ότι τα έργα του –γεμάτα σκληρότητα, απιστία, απανθρωπιά– φαίνονται να μην ταιριάζουν με την ικανοποίηση που αντλεί από την προσωπική του ζωή. «Με ελκύει το δράμα», λέει, «γιατί έχει να κάνει με τη σύγκρουση, την αναστάτωση, τη σύγχυση. Ποτέ δεν μπόρεσα να γράψω ένα ευτυχισμένο έργο, μπόρεσα όμως να χαρώ μια ευτυχισμένη ζωή».\nΔεκέμβριος 25, 2008 Δεκέμβριος 25, 2008 ritsmasλύπη-απώλεια,theme\n15 thoughts on “Χάρολντ Πίντερ, αυλαία!”\nΔεκέμβριος 25, 2008 at 9:45 μμ\nΧΡΟΝΙΑ ΠΟΛΛΑ ΡΙΤΣΑΚΙ !!\nΓΙΑ ΠΟΛΛΕΣ ΕΠΙΤΥΧΙΕΣ\nΠΡΟΣΩΠΙΚΕΣ ΚΑΙ ΑΛΛΕΣ….\nΠΑΝΩ ΑΠ’ ΟΛΑ!\nΔεκέμβριος 25, 2008 at 10:42 μμ\n@ Μετεωρίτης ( Φαίη)\nκαλησπέρα, ευχές, τί κανουν οι μετεωρίτες μας ;\nΔεκέμβριος 25, 2008 at 11:38 μμ\nήμουν σίγουρη πως εδώ είχε Πίντερ, μόλις έμαθα για τον θάνατό του, είναι εκτενέστατη η αναφορά και την αφήνω για αύριο, να φύγει και το κρασάκι απ’ το αίμα…\nευχές και καλό βράδυ!\nΔεκέμβριος 25, 2008 at 11:46 μμ\nΤΕΛΕΙΩΝΕΙ Ο ΠΑΛΙΟΣ Ο ΚΟΣΜΟΣ\nΠΟΣΟΙ ΕΧΟΥΝ ΜΕΙΝΕΙ ΠΙΑ…\nΠΟΛΥ ΤΟΝ ΑΓΑΠΟΥΣΑ.\nΔεκέμβριος 26, 2008 at 8:27 πμ\nεύχομαι να είχε βρει τον τρόπο να το κάνει ελαφρύ κι αυτό το χώμα…\nστο δικό μας χώμα, συμμετείχε για να γίνουμε λίγο σκέψη…\nη ανάρτηση πλούσια και χορταστική! ευχαριστώ ριτς! έμαθα πολλά.\nΔεκέμβριος 26, 2008 at 4:02 μμ\n@anepidoti….Ναι, είχε τεράστιο θεατρικό εύρος αυτός ο άνθρωπος.Σκληρός, αυστηρός με τον εαυτό του και με τους άλλους εξελισσόταν με τον καιρό σε πηγή υπέρτερης γνώσης, αρκεί να είχες αυτιά να ακούς και μάτια για να παρακολουθείς..\n# ισως ανεβασω το γιουτιουμπακι από την Τεγέα. Δεν ξέρω, θα δούμε γιατί εχουμε και τεχνικά προβληματα…\nΔεκέμβριος 26, 2008 at 4:05 μμ\nναι, αραιώνουμε, κι αυτοί που στα μάτια φαντάζουν μεγάλοι φεύγουν. Φτωχότεροι, άραγε; Δεν ξέρω, μιας και πάντα έχουμε τη δυνατότητα να αναζητάμε τα βιβλία τους, τα ντοκουμέντα ζωής που αφήνουν πίσω τους. Σίγουρα δεν θα ξανάρθει κάτι παρόμοιο, αλλά κάτι εντελώς καινούργιο που ενδεχομένως κι αυτό με τη σειρά του θαχει πολλά να δώσει στους….επόμενους. Κύκλοι ζωής εσαεί…\nΔεκέμβριος 26, 2008 at 4:07 μμ\nΜακάρι να τάχει καταφέρει ως προς το χώμα. Τι να σου πω., κι εγώ δεν ήξερα πολλά γι αυτόν, παρ ότι προσπαθούσα και να μάθω και να τον καταλάβω. Έτρεχε με χίλια όπως τρέχει αυτό το είδος του ανθρώπου..\nχαίρομαι αν έμαθες κάτι από εδώ\nφιλια, ειπαμε, εντάξει ;\nΔεκέμβριος 26, 2008 at 5:25 μμ\nGrabbing the opportunity of your new post about Harry , perhaps you would have noticed in the past that I starred in the film ‘The French Lieutenant’s Woman’ which Harry had adapted as a play write, I would like to leave some more personal comments which I have kept a lifetime. A long time ago as you may remember I was waiting for you outside that little church in Long Island to come and to commit yourself but you never appeared as a consequence of course of my inner pain I caught a cold as well which left its mark on me. This husky voice which any doctor would never be able to treat. The Greeks may call it Nemesis after Hubris as you, my husky voice, became an asset to my career. Any way listening the latest news about Greece I was thinking of you and your safety . Hope everything is ok with you !My best wishes for the New Year!\np.s. I would like to thank our mutual friend Penelope who facilitated the contact with you\nΔεκέμβριος 26, 2008 at 5:56 μμ\nΈφυγε ένας μεγάλος! 😦\nΚαλές γιορτές για σένα!\nΔεκέμβριος 26, 2008 at 7:56 μμ\nσιωπές και παύσεις και κάπου στο μεσοδιάστημα μια σαρκαστική (βρετανική περισσότερο) αλληγορία …ή μήπως μια προφητεία; Το δεύτερο. Γι’ αυτό και του καταλόγηζαν ακαταλαβίστικη γραφή. Συνήθως το διαφορετικό απορρίπτεται απο το σύγχρονο ακριβώς γιατί αδυνατεί να το παρακολουθήσει…το εξαντλεί χωρίς κανένα άμεσο αντίκρυσμα κι έτσι το απομακρύνει με ο,τι όπλα διαθέτει η απόρριψη…καμία φορά και με τη βία. Υπερβάλλοντας…όπως υπερβάλλει το νέο για να ακουστεί.\nΚαλό του ταξείδι και καλότυχοι όσοι ταξειδέψουν μέσα απο το έργο του.\nΔεκέμβριος 26, 2008 at 8:45 μμ\nοπως πάντα εκπληκτική ως προξενήτρα!!! Είναι αλήθεια ότι τον γοητευτικό αυτό άνδρα έστησα κατα την περιοδο της πρώιμης νιότης μου και με τον καιρό κατάλαβα ότι όσο το αφήνεις το πράγμα , τόσο περισσότερο το αποζητάς. Κι είναι επίσης αλήθεια ότι τον έστησα τον άνθρωπο στο Λονγκ Αίλαντ, αλλά μου είχαν συμβεί διάφορα κι έκανα τις επιλογές μου\nφιλια κι αν το συναντήσεις να του πεις ότι εξακολουθώ να τον…εκτιμώ!!\nΔεκέμβριος 26, 2008 at 8:46 μμ\n@ Tractatus ,\nειναι γεγονός ότι διέθετε ιδιαιτερότητες. Ηταν δύσκολος, αυταρχικός και απόλυτος στις ιδεες του και στο φερεσθαι. Οπότε δεν πρέπει να μας κάνει εντυπωση που δεν τον καταλαβαίναμε\nΔεκέμβριος 26, 2008 at 8:57 μμ\nεχεις δικιο, πολύ μεγάλος και αφήνει πίσω του τεράστιο έργο…\nΔεκέμβριος 27, 2008 at 8:09 πμ\nOτι περνάει από το χέρι μου το κάνω αυτές τις άγιες ημέρες 😉\nΠροηγούμενες δημοσιεύσειςΑντί άλλων ευχών.. Τρέξτε το βιντεάκι αυτό.\nΕπόμενες δημοσιεύσειςΚαβαφικές και άλλες…μυστικές συζητήσεις.Give me a break…Please!!


γεύση - iCookGreek\nΆρθρα με tag: γεύση\nΑυτή η ταλαντούχα ζαχαροπλάστης με σύνδρομο down φτιάχνει τα πιο νόστιμα μπισκότα\nΗ 26χρονη Collette Divitto, η οποία γεννήθηκε με σύνδρομο down, είχε από μικρή ένα όνειρο: να ανοίξει τη δική της επιχείρηση και να πουλάει μπισκότα.\nΗ Oprah δεν μπορεί να ξεχωρίσει τον άνηθο από τον μάραθο. Εσείς μπορείτε;\nΤρίτη, 06 Ιουνίου 2017.\nΠοιος άλλος θα μπορούσε να διορθώσει την Oprah Winfrey σχετικά με θέματα μαγειρικής, εκτός από τον Jamie Oliver;\nΓιατί ορισμένοι άνθρωποι αντέχουν τα καυτερά φαγητά, ενώ άλλοι όχι;\nΔευτέρα, 08 Μαΐου 2017.\nΘα έχετε παρατηρήσει ότι την ίδια στιγμή που ένας φίλος σας βάζει επιπλέον πιπέρι και καυτερή πάπρικα στο φαγητό του, εσείς βγάζετε φωτιές από το στόμα. Κακά τα ψέματα, δεν έχουν όλοι οι άνθρωποι την ίδια αντοχή στα καυτερά φαγητά. Ακόμα κι αν η επιστήμη τονίζει ότι τα καυτερά φαγητά κάνουν καλό, δεν μπορούμε όλοι να τα απολαύσουμε το ίδιο.\nΟι 3 λόγοι που κάνουν τον καφέ στα αεροπλάνα τόσο άνοστο\nΑν έχετε ποτέ αναρωτηθεί γιατί ο καφές στα αεροπλάνα είναι τόσο άνοστος, για να το θέσουμε ευγενικά, δώστε προσοχή.\nΈχετε μπροστά σας καραμέλες σε πολλά χρώματα, αλλά το πιθανότερο είναι να επιλέξετε εκείνες που είναι κόκκινες ή ροζ. Ακόμα και εάν δεν ξέρουμε τι γεύση είναι - φράουλα, κεράσι, καρπούζι – συνήθως στα μάτια μας μοιάζουν καλύτερες και πιο λαχταριστές. Γιατί όμως συμβαίνει αυτό;


«Θα παλεύουμε το κάθε παιχνίδι» | Abola.gr\n«Θα παλεύουμε το κάθε παιχνίδι»\nΤο στίγμα του για την προσπάθεια, που θα καταβάλλει ο Ορφέας Αιγάλεω στην συνέχεια του πρωταθλήματος έδωσε ο τεχνικός του συλλόγου Πασχάλης Χλοψιούδης.\nΤην διαρκή αγωνιστική του άνοδο επιβεβαίωσε ο Ορφέας Αιγάλεω στην αναμέτρηση με τους Λέοντες. Μπορεί η εντός έδρας ήττα με 0-1 να μην λέει την απόλυτη αλήθεια, ωστόσο, η γενικότερη φιλοσοφία, που επιδεικνύει πλέον το συγκρότημα των δυτικών προαστίων, έρχεται να σηματοδδοτήσει το ξεκίνημα μίας νέας εποχής.\nΧαρακτηριστικές είναι οι δηλώσεις του προπονητή Πασχάλη Χλοψιούδη στο «Αbola.gr»:\n«Είμαι πολύ ευχαριστημένος από τον τρόπο με τον οποίο οι παίκτες μου προσέγγισαν την αναμέτρηση με τους Λέοντες. Απέναντι σε μία ομάδα, η οποία έχει θέσει υψηλούς στόχους την φετινή σεζόν, οι ποδοσφαιριστές μου τα έδωσαν όλα, δημιούργησαν κι έχασαν πολλές σημαντικές ευκαιρίες και γενικότερα θεωρώ ότι το τελικό αποτέλεσμα μας αδικεί κατάφωρα . Χάσαμε μ’ ένα πέναλτι, το οποίο θεωρώ ότι ήταν αυστηρό» ήταν το αρχικό σχόλιο του τεχνικού του Ορφέα Αιγάλεω, για να προσθέσει:\n«Η προσοχή μας τώρα επικεντρώνεται στην αναμέτρηση με την Ιεράπολη. Αναγνωρίζουμε ότι ο αντίπαλός μας έχει θέσει πρωταγωνιστικές βλέψεις, ωστόσο, η νοοτροπία μας έχει αλλάξει εντελώς. Θα παλαύουμε για το καλύτερο σε κάθε ματς ξεχωριστά και κάτω από αυτό το πρίσμα θα αντιμετωπίσουμε και την αναμέτρηης με την Ιεράπολη. Ξεκάθαρος στόχος μας είναι να παλέψουμε για μία όσο το δυνατόν καλύτερη πορεία».\n“Ο Ιωνικός το καλοκαίρι θα είναι πρωταθλητής” αναφέρουν οι Rangers\nΜεταγραφικός «οργασμός» στο Δάσος Χαϊδαρίου\nΟ Τριφυλλιακός 4-1 την Θύελλα Περιστερίου\nadmin Μάρτιος 3, 2018


«Έδεσε» Κουλιεράκη ο ΠΑΟΚ και έβαλε ρήτρα στον… Θεό – Sports-Academies\nHome›ΑΚΑΔΗΜΙΕΣ ΣΤΗΝ ΕΛΛΑΔΑ›«Έδεσε» Κουλιεράκη ο ΠΑΟΚ και έβαλε ρήτρα στον… Θεό\n«Έδεσε» Κουλιεράκη ο ΠΑΟΚ και έβαλε ρήτρα στον… Θεό\nΗ Ακαδημία Ποδοσφαίρου Καλτσέτο ανακοίνωσε και επισήμως την υπογραφή επαγγελματικού συμβολαίου του ΠΑΟΚ με τον ταλαντούχο Κωνσταντίνο Κουλιεράκη, το οποίο περιλαμβάνει και μία πολύ υψηλή ρήτρα (πληροφορίες μιλούν για εφταψήφιο νούμερο), απόδειξη του ταλέντου και των δυνατοτήτων που κρίθηκε από τους ανθρώπους του δικεφάλου ότι συνοδεύουν τον 16χρονο.\nΟ Κουλιεράκης αναδείχτηκε από την (τότε) Ακαδημία Δόξα-Καλτσέτο και φόρεσε τη φανέλα της Δόξας Παχιανών μόλις στα 14 χρόνια του στην Α’ Κατηγορία, έχοντας νωρίτερα διαπρέψει στα πρωταθλήματα υποδομής της ΕΠΣ Χανίων.\n«Η Ακαδημία Ποδοσφαίρου Καλτσέτο θέλει να κάνει γνωστό ότι εδώ και λίγο καιρό ο Κωνσταντίνος Κουλιεράκης έχει υπογράψει επαγγελματικό συμβόλαιο με την ομάδα του ΠΑΟΚ, στην οποία και ανήκει τα τελευταία χρόνια. Για όλους εμάς στο Καλτσέτο, η εξέλιξη αυτή είναι κάτι παραπάνω από ευχάριστη.\nΟ Κωνσταντίνος και οι αρετές του στο ποδόσφαιρο ξεχώρισαν στην Ακαδημία μας. Κατά τη διάρκεια της παρουσίας του στην ποδοσφαιρική μας οικογένεια, ο 16χρονος σήμερα Κουλιεράκης, κατάφερε ν’ αναδείξει το πολύ μεγάλο ταλέντο του και να αναγκάσει τον ΠΑΟΚ να τον εντάξει στα τμήματα υποδομής του.\nΑπό τότε, ο Κουλιεράκης δεν έμεινε στάσιμος, αλλά συνέχισε να βάζει και άλλα θεμέλια σε αυτό που προσπαθεί να χτίσει στο ποδόσφαιρο. Κατάφερε πολύ γρήγορα, παρότι αρκετά νεαρός σε ηλικία, να ενταχθεί στην ομάδα Κ19 του ΠΑΟΚ ενώ σαν αποκορύφωμα είναι το γεγονός ότι πριν από λίγο καιρό υπέγραψε επαγγελματικό συμβόλαιο, διάρκειας τριών ετών με το “Δικέφαλο” του Βορρά.\nΜάλιστα, το συμβόλαιό του περιλαμβάνει και μία πολύ υψηλή ρήτρα, απόδειξη του ταλέντου και των δυνατοτήτων που κρίθηκε από τους ανθρώπους του ΠΑΟΚ ότι συνοδεύουν τον Κουλιεράκη.\nΠαράλληλα, από την πρώτη στιγμή έγινε μέλος της Εθνικής ομάδας Παίδων και όπως φαίνεται, υπολογίζεται βάσιμα εν όψει της συνέχισης των υποχρεώσεών της.\nΗ Ακαδημία Ποδοσφαίρου Καλτσέτο θέλει να συγχαρεί θερμά τον Κωνσταντίνο και τους γονείς του, στους οποίους ευχόμαστε ό,τι καλύτερο για το μέλλον. Οσο για μας στο Καλτσέτο, η προσπάθεια συνεχίζεται…»\nΤο πλάνο των Ακαδημιών της Παναχαϊκής για ...\nΝέα σπουδαία προσθήκη με Θεοδώρου για την ...\nSUPER LEAGUE U19Α.Ε.Λ.ΑΚΑΔΗΜΙΕΣ ΣΤΗΝ ΕΛΛΑΔΑ


Η επιτυχία ή η αποτυχία εξαρτάται από το μονοπάτι που βαδίζει ο άνθρωπος | ΕΥΑΓΓΕΛΙΟ ΤΟΥ ΕΡΧΟΜΟΥ ΤΗΣ ΒΑΣΙΛΕΙΑΣ\nΟ Πέτρος ήταν ένας άνθρωπος που οδηγήθηκε στην τελείωση. Μόνο αφού βίωσε την παίδευση και την κρίση, και μ’ αυτόν τον τρόπο κέρδισε την καθαρή αγάπη του Θεού, οδηγήθηκε πλήρως στην τελείωση· το μονοπάτι που περπάτησε ήταν εκείνο της τελείωσης. Δηλαδή, από την αρχή, το μονοπάτι που περπάτησε ο Πέτρος ήταν το σωστό και το κίνητρό του για πίστη στον Θεό ήταν το σωστό, και έτσι, οδηγήθηκε στην τελείωση και πήρε ένα νέο μονοπάτι στο οποίο δεν είχε ξαναβαδίσει ποτέ άνθρωπος. Ωστόσο, το μονοπάτι που ο Παύλος είχε από την αρχή επιλέξει, ήταν το μονοπάτι της εναντίωσης προς τον Χριστό, και μόνο επειδή το Άγιο Πνεύμα θέλησε να τον χρησιμοποιήσει και να επωφεληθεί από τα χαρίσματά του και όλα τα προτερήματα του για το έργο Του, εργάστηκε για τον Χριστό για αρκετές δεκαετίες. Ήταν απλώς κάποιος που χρησιμοποιήθηκε από το Άγιο Πνεύμα και δεν χρησιμοποιήθηκε επειδή ο Ιησούς στάθηκε ευνοϊκά απέναντι στην ανθρώπινη φύση του, αλλά λόγω των χαρισμάτων του. Κατάφερε να εργάζεται για τον Ιησού, επειδή τον κατάφερε πλήγμα, όχι επειδή το έκανε με χαρά. Κατάφερε να κάνει τέτοιο έργο εξαιτίας της διαφώτισης και της καθοδήγησης του Αγίου Πνεύματος, και το έργο που έκανε δεν αντιπροσωπεύει καθόλου την επιδίωξη του ή την ανθρώπινη φύση του. Το έργο του Παύλου αντιπροσωπεύει το έργο ενός υπηρέτη, έκανε δηλαδή το έργο ενός αποστόλου. Ο Πέτρος, όμως, ήταν διαφορετικός: έκανε επίσης κάποιο έργο· δεν ήταν τόσο σπουδαίο όσο το έργο του Παύλου, αλλά εργάστηκε εν μέσω της επιδίωξης για την προσωπική του είσοδο και το έργο του ήταν διαφορετικό από το έργο του Παύλου. Το έργο του Πέτρου ήταν η εκτέλεση του καθήκοντος ενός πλάσματος του Θεού. Δεν εργάστηκε στον ρόλο ενός αποστόλου, αλλά κατά την πορεία της επιδίωξής του για την αγάπη του Θεού. Η πορεία του έργου του Παύλου περιελάμβανε και την προσωπική του επιδίωξη: η επιδίωξή του ήταν μόνο για χάρη της ελπίδας του για το μέλλον και της επιθυμίας του για καλό προορισμό. Δεν δέχτηκε ραφινάρισμα κατά τη διάρκεια του έργου του, ούτε δέχτηκε κλάδεμα και αντιμετώπιση. Πίστευε ότι όσο το έργο που έκανε ικανοποιούσε την επιθυμία του Θεού, και ό,τι έκανε ήταν ευχάριστο για τον Θεό, τότε τελικά τον περίμενε ανταμοιβή. Δεν υπήρχαν προσωπικές εμπειρίες στο έργο του - αυτό ήταν μόνο για το δικό του καλό και δεν γινόταν απλώς για χάρη της αλλαγής. Όλα στο έργο του ήταν μια συναλλαγή, δεν εμπεριείχαν κανένα καθήκον ή υποταγή ενός πλάσματος του Θεού. Κατά τη διάρκεια του έργου του, δεν υπήρξε καμία αλλαγή στην παλιά διάθεση του Παύλου. Το έργο του ήταν απλώς υπηρεσία σε άλλους και ανίκανο να επιφέρει αλλαγές στη διάθεσή του. Ο Παύλος πραγματοποίησε το έργο του άμεσα, χωρίς να έχει οδηγηθεί στην τελείωση ή αντιμετωπιστεί, και το κίνητρό του ήταν η ανταμοιβή. Ο Πέτρος ήταν διαφορετικός: Ήταν κάποιος που είχε υποστεί κλάδεμα και αντιμετώπιση, και είχε υποβληθεί σε ραφινάρισμα. Ο σκοπός και το κίνητρο του έργου του Πέτρου ήταν ουσιαστικά διαφορετικά από εκείνα του Παύλου. Παρόλο που ο Πέτρος δεν επέδειξε μεγάλο έργο, η διάθεσή του υποβλήθηκε σε πολλές αλλαγές και αυτό που επιδίωξε ήταν η αλήθεια και η πραγματική αλλαγή. Το έργο του δεν πραγματοποιήθηκε μόνο για χάρη του έργου αυτού καθεαυτού. Παρόλο που ο Παύλος έφερε εις πέρας μεγάλο έργο, ήταν όλο έργο του Αγίου Πνεύματος, και παρόλο που ο Παύλος συνεργάστηκε σε αυτό το έργο, δεν το βίωσε. Το ότι ο Πέτρος έκανε πολύ λιγότερο έργο ήταν μόνο επειδή το Άγιο Πνεύμα δεν παρήγε τόσο μεγάλο έργο μέσα από αυτόν. Το μέγεθος του έργου τους δεν καθόριζε το αν θα οδηγηθούν στην τελείωση· η επιδίωξη του ενός ήταν να λάβει ανταμοιβές και του άλλου να επιτύχει την απόλυτη αγάπη του Θεού και να εκπληρώσει το καθήκον του ως πλάσμα του Θεού, στον βαθμό που θα μπορούσε να βιώσει μια υπέροχη εικόνα προκειμένου να ικανοποιήσει την επιθυμία του Θεού. Εξωτερικά ήταν διαφορετικοί και το ίδιο διαφορετική ήταν και η ουσία τους. Δεν μπορείς να προσδιορίσεις ποιος από τους δύο οδηγήθηκε στην τελείωση με βάση το πόσο έργο έκανε. Ο Πέτρος προσπάθησε να βιώσει την εικόνα ενός ανθρώπου που αγαπάει τον Θεό, να είναι κάποιος που υπακούει στον Θεό, να είναι κάποιος που δέχεται την αντιμετώπιση και το κλάδεμα και να είναι κάποιος που εκπληρώνει το καθήκον του ως πλάσμα του Θεού. Στάθηκε ικανός να αφιερωθεί στον Θεό, να βάλει ολόκληρο τον εαυτό του στα χέρια του Θεού και να υπακούσει σε Αυτόν μέχρι θανάτου. Αυτό ήταν που αποφάσισε να κάνει και, επιπλέον, αυτό πέτυχε. Αυτός είναι ο βασικός λόγος για τον οποίο τελικά το τέλος του ήταν διαφορετικό από αυτό του Παύλου. Το έργο που έκανε το Άγιο Πνεύμα στον Πέτρο ήταν να τον οδηγήσει στην τελείωση και το έργο που έκανε το Άγιο Πνεύμα στον Παύλο ήταν να τον χρησιμοποιήσει. Αυτό συνέβη επειδή οι φύσεις τους και οι απόψεις τους προς την επιδίωξη δεν ήταν οι ίδιες. Και οι δύο είχαν το έργο του Αγίου Πνεύματος. Ο Πέτρος εφάρμοσε αυτό το έργο στον εαυτό του και το παρείχε και σε άλλους. Ο Παύλος, εν τω μεταξύ, παρείχε μόνο το σύνολο του έργου του Αγίου Πνεύματος σε άλλους και δεν κέρδισε τίποτα από αυτό για τον εαυτό του. Με αυτόν τον τρόπο, αφού δοκίμασε το έργο του Αγίου Πνεύματος για τόσα χρόνια, οι αλλαγές στον Παύλο ήταν σχεδόν ανύπαρκτες. Εξακολουθούσε να παραμένει σχεδόν στη φυσική του κατάσταση και να είναι ο Παύλος του παρελθόντος. Έχοντας απλώς υπομείνει τη δυσκολία πολλών χρόνων έργου, είχε μάθει πώς να δουλεύει και είχε μάθει την αντοχή, αλλά η παλιά του φύση - η άκρως ανταγωνιστική και μισθοφορική φύση του - παρέμενε ακόμα. Έχοντας εργαστεί για τόσα χρόνια, δεν γνώριζε τη διεφθαρμένη του διάθεση, ούτε είχε απαλλαγεί από αυτήν και ήταν ακόμα σαφώς ορατή στο έργο του. Σε αυτόν υπήρχε απλώς περισσότερη εμπειρία έργου, αλλά αυτή η μικρή εμπειρία από μόνη της ήταν ανίκανη να τον αλλάξει και δεν μπορούσε να αλλάξει τις απόψεις του για την ύπαρξη ή τη σημασία της επιδίωξής του. Αν και εργάστηκε πολλά χρόνια για τον Χριστό και ποτέ ξανά δεν καταδίωξε τον Κύριο Ιησού, στην καρδιά του δεν υπήρξε καμία αλλαγή ως προς τη γνώση του για τον Θεό. Αυτό σημαίνει ότι δεν δούλευε για να αφιερώσει τον εαυτό του στον Θεό, αλλά αναγκάστηκε να εργαστεί για χάρη του μελλοντικού του προορισμού. Διότι, στην αρχή, καταδίωκε τον Χριστό και δεν υποτάχθηκε στον Χριστό· ήταν εγγενώς ένας επαναστάτης, ο οποίος σκόπιμα εναντιωνόταν στον Χριστό και που δεν γνώριζε το έργο του Αγίου Πνεύματος. Στο τέλος του έργου του, εξακολουθούσε να μη γνωρίζει το έργο του Αγίου Πνεύματος και απλώς ενεργούσε από μόνος του, σύμφωνα με τη φύση του, χωρίς να δίνει την παραμικρή προσοχή στο θέλημα του Αγίου Πνεύματος. Και έτσι, η φύση του ήταν εχθρική ως προς τον Χριστό και δεν υπάκουε στην αλήθεια. Κάποιος όπως αυτός, τον οποίο είχε εγκαταλείψει το έργο του Αγίου Πνεύματος, ο οποίος δεν γνώριζε το έργο του Αγίου Πνεύματος και που είχε επίσης αντιταχθεί στον Χριστό - πώς θα μπορούσε να σωθεί ένα τέτοιο πρόσωπο; Το κατά πόσο ο άνθρωπος μπορεί να σωθεί δεν εξαρτάται από το πόσο έργο κάνει ή πόσα αφιερώνει, αλλά καθορίζεται από το αν γνωρίζει ή όχι το έργο του Αγίου Πνεύματος, από το εάν μπορεί να κάνει την αλήθεια πράξη και αν οι απόψεις του προς την επιδίωξη είναι σύμφωνες με την αλήθεια.\nΟ Πέτρος οδηγήθηκε στην τελείωση μέσα από τη βίωση της αντιμετώπισης και του ραφιναρίσματος. Είπε: «Πρέπει να ικανοποιώ την επιθυμία του Θεού ανά πάσα στιγμή. Σε όλα όσα κάνω, προσπαθώ μόνο να ικανοποιώ την επιθυμία του Θεού και είτε ο Θεός με παιδεύει είτε με κρίνει, εξακολουθώ να είμαι χαρούμενος που το κάνω». Ο Πέτρος έδωσε τα πάντα στον Θεό, και το έργο, τα λόγια και όλη η ζωή του ήταν όλα για χάρη της αγάπης του Θεού. Ήταν κάποιος που αποζητούσε την αγιοσύνη, και όσο περισσότερο τη βίωνε, τόσο μεγαλύτερη ήταν η αγάπη του για τον Θεό βαθιά μέσα στην καρδιά του. Ο Παύλος, εν τω μεταξύ, έκανε μόνο εξωτερική δουλειά, και παρόλο που εργάστηκε σκληρά, οι κόποι του είχαν στόχο τη σωστή εκτέλεση του έργου του, ώστε να κερδίσει ανταμοιβή. Αν γνώριζε ότι δεν θα λάμβανε καμία ανταμοιβή, θα είχε παραιτηθεί από το έργο του. Αυτό που ενδιέφερε τον Πέτρο ήταν η αληθινή αγάπη μέσα στην καρδιά του και αυτό που ήταν πρακτικό και μπορούσε να επιτευχθεί. Δεν ενδιαφερόταν για το αν θα του απονεμηθεί ανταμοιβή, αλλά για το αν θα μπορούσε να αλλάξει η διάθεσή του. Ο Παύλος ενδιαφερόταν να εργάζεται όλο και πιο σκληρά, τον ένοιαζε η εξωτερική εργασία και η αφοσίωση, και τα δόγματα που δεν βίωναν οι συνηθισμένοι άνθρωποι. Δεν νοιαζόταν για τις μεταβολές βαθιά μέσα του και για την αληθινή αγάπη του Θεού. Οι εμπειρίες του Πέτρου στόχευαν να επιτευχθεί μια αληθινή αγάπη και μια πραγματική γνώση για τον Θεό. Οι εμπειρίες του ήταν για να αποκτήσει μια στενότερη σχέση με τον Θεό και να έχει ένα πρακτικό βίωμα. Το έργο του Παύλου ήταν εξαιτίας αυτού που του εμπιστεύτηκε ο Ιησούς και για να αποκτήσει τα πράγματα που λαχταρούσε, όμως αυτά δεν σχετίζονταν με τη γνώση του για τον εαυτό του και για τον Θεό. Το έργο του ήταν μόνο για χάρη της διαφυγής από την παίδευση και την κρίση. Αυτό που αναζητούσε ο Πέτρος ήταν η αγνή αγάπη και αυτό που ο Παύλος αναζητούσε ήταν το στεφάνι της δικαιοσύνης. Ο Πέτρος για πολλά χρόνια βίωνε την εμπειρία από το έργο του Αγίου Πνεύματος και είχε μια πρακτική γνώση του Χριστού, καθώς και μια βαθιά γνώση του εαυτού του. Και έτσι, η αγάπη του για τον Θεό ήταν αγνή. Πολλά χρόνια εξευγενισμού είχαν αυξήσει τις γνώσεις του για τον Ιησού και τη ζωή, και η αγάπη του ήταν μια αγάπη άνευ όρων, ήταν μια αυθόρμητη αγάπη και δεν ζητούσε τίποτα σε αντάλλαγμα, ούτε ήλπιζε για οφέλη. Ο Παύλος εργάστηκε για πολλά χρόνια, αλλά δεν απέκτησε μεγάλη γνώση του Χριστού και η γνώση του για τον εαυτό του ήταν επίσης πολύ μικρή. Απλώς δεν είχε αγάπη για τον Χριστό, και το έργο του και η πορεία που διήνυσε ήταν για να δρέψει τελικά δάφνες. Αυτό που ζητούσε ήταν το καλύτερο στεφάνι, όχι η πιο αγνή αγάπη. Δεν επιζητούσε ενεργά, αλλά παθητικά· δεν εκτελούσε το καθήκον του, αλλά αναγκάστηκε να το επιδιώξει αφού είχε καταληφθεί από το έργο του Αγίου Πνεύματος. Έτσι, η επιδίωξή του δεν αποδεικνύει ότι ήταν ένα πλάσμα του Θεού με σωστά προσόντα· ο Πέτρος ήταν το πλάσμα του Θεού με τα σωστά προσόντα που εκτέλεσε το καθήκον του. Ο άνθρωπος πιστεύει ότι όλοι όσοι συνεισφέρουν στον Θεό πρέπει να λάβουν ανταμοιβή και ότι όσο μεγαλύτερη είναι η συμβολή, τόσο περισσότερο θεωρείται δεδομένο ότι πρέπει να λάβουν την εύνοια του Θεού. Η ουσία της άποψης του ανθρώπου είναι συναλλακτική και ο άνθρωπος δεν επιδιώκει ενεργά να εκτελεί το καθήκον του ως πλάσμα του Θεού. Για τον Θεό, όσο περισσότερο οι άνθρωποι αναζητούν μια αληθινή αγάπη για τον Θεό και πλήρη υπακοή στον Θεό, που σημαίνει επίσης ότι επιδιώκουν να εκτελέσουν το καθήκον τους ως πλάσματα του Θεού, τόσο περισσότερο μπορούν να κερδίσουν την έγκριση του Θεού. Η άποψη του Θεού είναι να απαιτήσει από τον άνθρωπο να ανακτήσει το αρχικό του καθήκον και κύρος. Ο άνθρωπος είναι πλάσμα του Θεού και έτσι δεν πρέπει να ξεπεράσει τον εαυτό του έχοντας οποιεσδήποτε απαιτήσεις από τον Θεό και δεν πρέπει να κάνει τίποτα περισσότερο από το να εκτελέσει το καθήκον του ως πλάσμα του Θεού. Οι προορισμοί του Παύλου και του Πέτρου μετρήθηκαν ανάλογα με το αν μπορούσαν να εκτελέσουν το καθήκον τους ως πλάσματα του Θεού και όχι σύμφωνα με το μέγεθος της συμβολής τους· οι προορισμοί τους καθορίζονταν σύμφωνα με αυτό που ζητούσαν από την αρχή, όχι ανάλογα με το πόσο έργο έκαναν ή την εκτίμηση των άλλων γι’ αυτούς. Και έτσι, το να επιδιώκει κάποιος να εκτελεί ενεργά το καθήκον του ως πλάσμα του Θεού είναι το μονοπάτι προς την επιτυχία· η αναζήτηση του μονοπατιού μιας αληθινής αγάπης προς τον Θεό είναι το πιο σωστό μονοπάτι· το να αναζητά αλλαγές στην παλιά του διάθεση και μια αγνή αγάπη προς τον Θεό, είναι το μονοπάτι προς την επιτυχία. Αυτό το μονοπάτι προς την επιτυχία είναι το μονοπάτι της ανάκτησης του αρχικού καθήκοντος, καθώς και της αρχικής μορφής ως πλάσμα του Θεού. Είναι το μονοπάτι της αποκατάστασης και είναι επίσης ο στόχος του έργου του Θεού από την αρχή μέχρι το τέλος. Αν η επιδίωξη του ανθρώπου είναι μολυσμένη με προσωπικές υπερβολικές απαιτήσεις και παράλογες επιθυμίες, τότε το αποτέλεσμα που θα επιτευχθεί δεν θα είναι οι αλλαγές στη διάθεση του ανθρώπου. Αυτό έρχεται σε αντίθεση με το έργο της αποκατάστασης. Είναι αναμφίβολα έργο που δεν γίνεται από το Άγιο Πνεύμα, και έτσι αποδεικνύεται ότι η επιδίωξη αυτού του είδους δεν εγκρίνεται από τον Θεό. Ποια σημασία έχει οποιαδήποτε επιδίωξη που δεν έχει εγκριθεί από τον Θεό;\nΤο έργο του Παύλου εκτέθηκε ενώπιον του ανθρώπου, αλλά το πόσο αγνή ήταν η αγάπη του για τον Θεό, πόση ήταν η αγάπη του για τον Θεό βαθιά μέσα στην καρδιά του - αυτά είναι αόρατα στον άνθρωπο. Ο άνθρωπος μπορεί μόνο να δει το έργο που έκανε, από το οποίο γνωρίζει ότι εκείνος σίγουρα χρησιμοποιήθηκε από το Άγιο Πνεύμα, κι έτσι ο άνθρωπος πιστεύει ότι ο Παύλος ήταν καλύτερος από τον Πέτρο, ότι το έργο του ήταν μεγαλύτερο, γιατί ήταν σε θέση να προσφέρει στις εκκλησίες. Ο Πέτρος κοίταξε μόνο τις προσωπικές του εμπειρίες και δεν κέρδισε παρά ελάχιστους ανθρώπους κατά τη διάρκεια της περιστασιακής εργασίας του. Από αυτόν υπάρχουν μόνο μερικές ελάχιστα γνωστές επιστολές, αλλά ποιος ξέρει πόσο μεγάλη ήταν η αγάπη του για τον Θεό βαθιά μέσα στην καρδιά του; Κάθε μέρα, ο Παύλος εργαζόταν για τον Θεό: Εφόσον υπήρχε έργο να γίνει, το έκανε. Ένιωθε ότι με αυτόν τον τρόπο θα μπορούσε να κερδίσει το στεφάνι, και θα μπορούσε να ικανοποιήσει τον Θεό, όμως δεν έψαχνε τρόπους να αλλάξει τον εαυτό του μέσα από το έργο του. Οτιδήποτε στη ζωή του Πέτρου που δεν ικανοποιούσε την επιθυμία του Θεού, τον έκανε να αισθάνεται άβολα. Εάν δεν ικανοποιούσε την επιθυμία του Θεού, τότε θα ένιωθε μεταμέλεια και θα αναζητούσε έναν κατάλληλο τρόπο με τον οποίο θα μπορούσε να προσπαθήσει να ικανοποιήσει την καρδιά του Θεού. Ακόμη και στις μικρότερες και τις πιο ασήμαντες πτυχές της ζωής του, απαιτούσε από τον εαυτό του να ικανοποιήσει την επιθυμία του Θεού. Δεν στάθηκε λιγότερο απαιτητικός ακόμα και όταν έφτασε στην παλιά του διάθεση, πάντα αυστηρός στις απαιτήσεις του για να προχωρήσει βαθύτερα στην αλήθεια. Ο Παύλος επιζητούσε μόνο την επιφανειακή φήμη και κύρος. Επιδίωξε να επιδείξει τον εαυτό του ενώπιον του ανθρώπου και όχι να σημειώσει βαθύτερη πρόοδο στην είσοδο της ζωής. Εκείνο που τον ενδιέφερε κυρίως ήταν το δόγμα, όχι η πραγματικότητα. Μερικοί άνθρωποι λένε: «ο Παύλος έκανε τόσο έργο για τον Θεό, γιατί δεν τον τίμησε ο Θεός; Ο Πέτρος έκανε ένα μικρό μόνο έργο για τον Θεό και δεν κατέβαλε σημαντική συνεισφορά στις εκκλησίες, γιατί τότε οδηγήθηκε στην τελείωση;» Ο Πέτρος αγάπησε τον Θεό ως ένα συγκεκριμένο σημείο, το οποίο απαιτούσε ο Θεός· μόνο άτομα όπως αυτά έχουν μαρτυρία. Ο Παύλος όμως; Σε ποιο βαθμό ο Παύλος αγάπησε τον Θεό, ξέρεις; Και για χάρη ποιου ήταν το έργο του Παύλου; Και για χάρη ποιου αντίστοιχα το έργο του Πέτρου; Ο Πέτρος δεν έκανε πολύ έργο, αλλά γνωρίζεις τι υπήρχε βαθιά μέσα στην καρδιά του; Το έργο του Παύλου αφορά την παροχή στις εκκλησίες και την υποστήριξη των εκκλησιών. Αυτό που βίωσε ο Πέτρος ήταν αλλαγές στη διάθεση της ζωής του. Βίωσε την αγάπη του Θεού. Τώρα που γνωρίζεις τις διαφορές των υποστάσεών τους, μπορείς να δεις ποιος τελικά πίστευε πραγματικά στον Θεό και ποιος δεν πίστευε πραγματικά στον Θεό. Ένας από τους δύο αγάπησε πραγματικά τον Θεό, ενώ ο άλλος δεν Τον αγάπησε πραγματικά· ο ένας υπέστη αλλαγές στη διάθεσή του και ο άλλος όχι· ο ένας υπηρέτησε ταπεινά και δεν γινόταν εύκολα αντιληπτός από τους ανθρώπους, ενώ ο άλλος λατρευόταν από τους ανθρώπους και ξεχώριζε ως παρουσία· ο ένας αναζητούσε την αγιοσύνη και ο άλλος όχι, και παρόλο που δεν ήταν ακάθαρτος, δεν είχε αγνή αγάπη· ο ένας διακατεχόταν από την αληθινή ανθρώπινη φύση και ο άλλος όχι· ο ένας διακατεχόταν από τη σύνεση ενός πλάσματος του Θεού, ενώ ο άλλος όχι. Τέτοιες είναι οι διαφορές στις υποστάσεις του Παύλου και του Πέτρου. Το μονοπάτι που βάδισε ο Πέτρος είναι το μονοπάτι της επιτυχίας, που είναι επίσης το μονοπάτι για την επίτευξη της αποκατάστασης της κανονικής ανθρώπινης φύσης και του καθήκοντος ενός πλάσματος του Θεού. Ο Πέτρος αντιπροσωπεύει όλους εκείνους που είναι επιτυχείς. Το μονοπάτι που περπάτησε ο Παύλος είναι το μονοπάτι της αποτυχίας και αντιπροσωπεύει όλους όσοι υποτάσσονται και δαπανώνται μόνο επιφανειακά και δεν αγαπούν πραγματικά τον Θεό. Ο Παύλος εκπροσωπεί όλους εκείνους που δεν κατέχουν την αλήθεια. Στην πίστη του στον Θεό, ο Πέτρος προσπάθησε να ικανοποιήσει τον Θεό σε όλα και προσπάθησε να υπακούσει σε όλα όσα προήλθαν από τον Θεό. Χωρίς το παραμικρό παράπονο, ήταν σε θέση να δεχτεί την παίδευση και την κρίση, καθώς και το ραφινάρισμα, την ταλαιπωρία και τις στερήσεις στη ζωή του, που όμως με κανέναν τρόπο δεν μπορούσαν να μεταβάλουν την αγάπη του προς τον Θεό. Δεν είναι αυτή η απόλυτη αγάπη του Θεού; Δεν είναι αυτή η εκπλήρωση του καθήκοντος ενός πλάσματος του Θεού; Είτε με παίδευση, κρίση ή ταλαιπωρία, είσαι πάντα σε θέση να επιτύχεις την υπακοή μέχρι θανάτου και αυτό είναι που πρέπει να επιτευχθεί από ένα πλάσμα του Θεού, αυτή είναι η αγνότητα της αγάπης προς τον Θεό. Εάν ο άνθρωπος μπορεί να επιτύχει τουλάχιστον αυτό, τότε πληροί τα κριτήρια ενός πλάσματος του Θεού και δεν υπάρχει τίποτα που να ικανοποιεί καλύτερα την επιθυμία του Δημιουργού. Φαντάσου να είσαι σε θέση να εργάζεσαι για τον Θεό, όμως να μην υπακούς στον Θεό και να είσαι ανίκανος να αγαπάς πραγματικά τον Θεό. Με αυτόν τον τρόπο, όχι μόνο δεν θα έχεις εκπληρώσει το καθήκον ενός πλάσματος του Θεού, αλλά θα έχεις καταδικαστεί και από τον Θεό, επειδή είσαι κάποιος που δεν κατέχει την αλήθεια, ο οποίος είναι ανίκανος να υπακούσει τον Θεό και ο οποίος είναι ανυπάκουος στον Θεό. Εσύ φροντίζεις μόνο να εργάζεσαι για τον Θεό και δεν νοιάζεσαι να κάνεις την αλήθεια πράξη ή να γνωρίσεις τον εαυτό σου. Δεν καταλαβαίνεις ή δεν γνωρίζεις τον Δημιουργό και δεν υπακούς ούτε αγαπάς τον Δημιουργό. Είσαι κάποιος που είναι εγγενώς ανυπάκουος στον Θεό, επομένως τέτοιοι άνθρωποι δεν αγαπιούνται από τον Δημιουργό.\nΚάποιοι λένε ότι «ο Παύλος έκανε τεράστιο έργο, σήκωσε μεγάλα βάρη για τις εκκλησίες και συνείσφερε τόσα πολλά σ’ αυτές. Οι δεκατρείς επιστολές του Παύλου έφεραν το φορτίο 2.000 χρόνων της Εποχής της Χάριτος και έρχονται δεύτερες σε σπουδαιότητα μετά τα Τέσσερα Ευαγγέλια. Ποιος μπορεί να συγκριθεί μαζί του; Κανείς δεν μπορεί να αποκρυπτογραφήσει την Αποκάλυψη του Ιωάννη, ενώ οι επιστολές του Παύλου παρέχουν ζωή και το έργο που έκανε ήταν επωφελές για τις εκκλησίες. Ποιος άλλος θα μπορούσε να έχει επιτύχει τέτοια πράγματα; Και τι έκανε ο Πέτρος;» Όταν ο άνθρωπος μετράει τους άλλους, το κάνει ανάλογα με τη συμβολή τους. Όταν ο Θεός μετρά τον άνθρωπο, το κάνει σύμφωνα με τη φύση του. Μεταξύ αυτών που αναζητούν ζωή, ο Παύλος ήταν κάποιος που δεν γνώριζε την πραγματική ουσία του. Δεν ήταν καθόλου ταπεινός ούτε υπάκουος, ούτε γνώριζε την υπόστασή του, η οποία ήταν σε αντίθεση με τον Θεό. Και έτσι, ήταν κάποιος που δεν είχε υποβληθεί σε λεπτομερείς εμπειρίες και που δεν έκανε την αλήθεια πράξη. Ο Πέτρος ήταν διαφορετικός. Ήξερε τις ατέλειές του, τις αδυναμίες του και τη διεφθαρμένη διάθεσή του ως πλάσμα του Θεού, και έτσι, είχε μονοπάτι πράξης για να αλλάξει μέσω αυτού τη διάθεσή του· δεν ήταν ένας από εκείνους που είχαν μόνο δόγμα, αλλά καμία πραγματικότητα. Εκείνοι που αλλάζουν είναι νέοι άνθρωποι που έχουν σωθεί, είναι αυτοί που έχουν τα προσόντα να επιδιώξουν την αλήθεια. Οι άνθρωποι που δεν αλλάζουν ανήκουν σε εκείνους που είναι φυσικά ξεπερασμένοι· είναι αυτοί που δεν έχουν σωθεί, δηλαδή, εκείνοι που ο Θεός απεχθάνεται και απορρίπτει. Δεν θα μνημονεύονται από τον Θεό, ανεξάρτητα από το πόσο μεγάλο είναι το έργο τους. Όταν συγκρίνεις αυτό με τη δική σου επιδίωξη, το αν είσαι τελικά το ίδιο είδος ανθρώπου με τον Πέτρο ή τον Παύλο, θα πρέπει να είναι αυτονόητο. Αν δεν υπάρχει ακόμα αλήθεια σε αυτό που αναζητάς και αν ακόμα και σήμερα είσαι αλαζονικός και αυθάδης όπως ο Παύλος και εξακολουθείς να κομπάζεις με ευκολία όπως αυτός, τότε είσαι αναμφισβήτητα ένας αχρείος που αποτυγχάνει. Εάν αναζητάς το ίδιο με τον Πέτρο, εάν αναζητάς πρακτικές και αληθινές αλλαγές και δεν είσαι αλαζονικός ή ισχυρογνώμονας, αλλά επιδιώκεις να εκτελέσεις το καθήκον σου, τότε θα είσαι ένα πλάσμα του Θεού που μπορεί να επιτύχει τη νίκη. Ο Παύλος δεν γνώριζε τη δική του υπόσταση ή τη διαφθορά του, πολύ λιγότερο δε, την ανυπακοή του. Ποτέ δεν ανέφερε την άθλια ανυπακοή του προς τον Χριστό, ούτε ήταν υπερβολικά μετανιωμένος. Έδωσε μόνο μια σύντομη εξήγηση και, βαθιά μέσα στην καρδιά του, δεν υποτάχθηκε εντελώς στον Θεό. Αν και έπεσε στον δρόμο προς τη Δαμασκό, δεν κοίταξε βαθιά μέσα του. Ήταν ικανοποιημένος απλώς και μόνο που συνέχισε να εργάζεται, και δεν σκέφτηκε πως το πιο κρίσιμο ζήτημα ήταν να γνωρίσει τον εαυτό του και να αλλάξει την παλιά του διάθεση. Ήταν ικανοποιημένος με το να μιλάει απλώς για την αλήθεια, χρησιμοποιώντας την προσφορά του στους άλλους σαν σωσίβιο για τη συνείδησή του και με το γεγονός πως δεν δίωκε πια τους μαθητές του Ιησού, για να παρηγορεί τον εαυτό του και να τον συγχωρεί για τις προηγούμενες αμαρτίες του. Ο στόχος που επεδίωξε δεν ήταν τίποτα περισσότερο από ένα μελλοντικό στεφάνι και ένα μεταβατικό έργο, ο στόχος που επεδίωκε ήταν άφθονη χάρη. Δεν αναζήτησε επαρκή αλήθεια ούτε προσπάθησε να προχωρήσει βαθύτερα στην αλήθεια που δεν είχε κατανοήσει προηγουμένως. Και έτσι, η γνώση του για τον εαυτό του μπορεί να ειπωθεί ότι ήταν ψευδής, και δεν δέχτηκε παίδευση ούτε κρίση. Το ότι μπορούσε να εργαστεί δεν σημαίνει ότι διέθετε γνώση της φύσης ή της υπόστασής του· η εστίασή του ήταν μόνο στις εξωτερικές πράξεις. Αυτό το οποίο επιδίωκε, εξάλλου, δεν ήταν αλλαγή, αλλά γνώση. Το έργο του ήταν αποκλειστικά αποτέλεσμα της εμφάνισης του Ιησού στον δρόμο προς τη Δαμασκό. Δεν ήταν κάτι που είχε αποφασίσει να κάνει αρχικά, ούτε ήταν έργο που συνέβη αφού είχε δεχθεί το κλάδεμα της παλιάς διάθεσής του. Ανεξάρτητα από τον τρόπο με τον οποίο εργάστηκε, η παλιά του διάθεση δεν άλλαξε και έτσι, το έργο του δεν τον εξιλέωσε για τις αμαρτίες του στο παρελθόν, απλώς έπαιξε ένα συγκεκριμένο ρόλο στις εκκλησίες της εποχής. Ένας τέτοιος άνθρωπος, του οποίου η παλιά του διάθεση δεν άλλαξε - δηλαδή, που δεν κέρδισε τη σωτηρία και βρέθηκε ακόμη περισσότερο εκτός αληθείας - ήταν απολύτως ανίκανος να γίνει ένας από αυτούς που δεχόταν ο Κύριος Ιησούς. Δεν ήταν κάποιος που ήταν γεμάτος με αγάπη και φόβο Θεού για τον Ιησού Χριστό, ούτε ήταν κάποιος που ήταν ικανός ν’ αναζητήσει την αλήθεια, πολύ λιγότερο δε, κάποιος που θα αναζητούσε το μυστήριο της ενσάρκωσης. Ήταν απλώς κάποιος που ήταν εξειδικευμένος στη σοφιστεία και που δεν θα υποχωρούσε σε κανέναν ανώτερο από εκείνον ή σε αυτούς που διακατέχονταν από την αλήθεια. Φθονούσε ανθρώπους ή αλήθειες που έρχονταν σε αντίθεση με αυτόν ή σε εχθρότητα μαζί του, προτιμώντας εκείνους τους χαρισματικούς ανθρώπους που προβάλλονταν ιδιαίτερα και είχαν βαθιά γνώση. Δεν του άρεσε να συναναστρέφεται τους φτωχούς ανθρώπους που αναζητούσαν την αληθινή οδό και που δεν νοιάζονταν για τίποτα άλλο πέραν της αλήθειας, και προτιμούσε να ασχολείται με ανώτερες προσωπικότητες από θρησκευτικές οργανώσεις που μιλούσαν μόνο για δόγματα και θεωρούνταν σοφοί. Δεν είχε αγάπη για το καινούργιο έργο του Αγίου Πνεύματος και δεν ενδιαφερόταν για τη διακίνηση του νέου έργου του Αγίου Πνεύματος. Αντ’ αυτού, επικροτούσε τους κανόνες και τα δόγματα που ήταν υψηλότερα από τις γενικές αλήθειες. Στην έμφυτη ουσία του και στο σύνολο αυτών που επιδίωκε, δεν αξίζει να ονομάζεται χριστιανός που ακολουθούσε την αλήθεια, πόσο μάλλον ένας πιστός υπηρέτης στον οίκο του Θεού, επειδή η υποκρισία του ήταν περισσή και η ανυπακοή του πολύ μεγάλη. Αν και είναι γνωστός ως δούλος του Κυρίου Ιησού, δεν ήταν καθόλου ικανός να εισέλθει στην πύλη της βασιλείας των ουρανών, γιατί οι πράξεις του από την αρχή μέχρι το τέλος δεν μπορούν να ονομαστούν δίκαιες. Μπορεί να θεωρηθεί απλώς ως υποκριτής που αδίκησε, αλλά και εργάστηκε για τον Χριστό. Αν και δεν θα μπορούσε να χαρακτηριστεί κακός, μπορεί όμως σίγουρα να θεωρηθεί ένας άνθρωπος που έπραξε αδικία. Αν και πραγματοποίησε μεγάλο έργο, δεν πρέπει να κριθεί για τον όγκο του έργου του, αλλά μόνο για την ποιότητα και το περιεχόμενό του. Μόνο με αυτόν τον τρόπο είναι δυνατόν να ξεκαθαρίσουμε αυτό το θέμα. Πάντα πίστευε: «είμαι ικανός να δουλεύω, είμαι καλύτερος από τους περισσότερους ανθρώπους. Ενδιαφέρομαι για το βάρος του Κυρίου όπως κανένας άλλος και κανείς δεν μετανοεί τόσο βαθιά όπως εγώ, επειδή το δυνατό φως έλαμψε πάνω μου και έχω δει το δυνατό φως και έτσι η μετάνοιά μου είναι βαθύτερη από κάθε άλλη». Εκείνη την εποχή, αυτό σκεφτόταν ενδόμυχα. Στο τέλος του έργου του, ο Παύλος είπε: «Έχω δώσει τον αγώνα, έχω ολοκληρώσει την πορεία μου και υπάρχει για μένα ένα στεφάνι δικαιοσύνης». Ο αγώνας, το έργο και η πορεία του ήταν εξ ολοκλήρου για χάρη του στεφανιού της δικαιοσύνης και όχι για να προχωρήσει ενεργά μπροστά· αν και δεν ήταν επιπόλαιος στο έργο του, μπορεί να ειπωθεί ότι το έργο του ήταν απλά για να επανορθώσει τα λάθη του, για να αντισταθμίσει τις κατηγορίες της συνείδησής του. Ήλπιζε μόνο να ολοκληρώσει το έργο του, να τελειώσει την πορεία του και να δώσει τον αγώνα του το συντομότερο δυνατό, έτσι ώστε να μπορέσει να κερδίσει το πολυπόθητο στεφάνι της δικαιοσύνης όσο το δυνατόν νωρίτερα. Αυτό που λαχταρούσε δεν ήταν να συναντήσει τον Κύριο Ιησού με τις εμπειρίες του και την αληθινή γνώση του, αλλά να ολοκληρώσει το έργο του το συντομότερο δυνατό, ώστε να λάβει τις ανταμοιβές που είχε κερδίσει με αυτό όταν θα συναντούσε τον Κύριο Ιησού. Χρησιμοποίησε το έργο του για να ανακουφιστεί και να κάνει μια συμφωνία με αντάλλαγμα ένα μελλοντικό στεφάνι. Αυτό που επιδίωξε δεν ήταν η αλήθεια ή ο Θεός, αλλά μόνο το στεφάνι. Πώς μπορεί μια τέτοια επιδίωξη να πληροί τις προϋποθέσεις; Τα κίνητρά του, το έργο του, το τίμημα που κατέβαλε και όλες οι προσπάθειές του - όλα αυτά διακατέχονταν από τις υπέροχες φαντασιώσεις του και κι εκείνος εργάστηκε με βάση τις δικές του επιθυμίες. Στο σύνολο του έργου του, δεν υπήρχε η παραμικρή προθυμία στο τίμημα που κατέβαλε· ήταν απλώς μέρος μιας συμφωνίας. Οι προσπάθειές του δεν έγιναν πρόθυμα για να εκτελέσει το καθήκον του, αλλά για να επιτύχει τον στόχο της συμφωνίας. Υπάρχει κάποια αξία σε τέτοιες προσπάθειες; Ποιος θα επαινέσει αυτές τις νόθες προσπάθειές του; Ποιος ενδιαφέρεται για τέτοιες προσπάθειες; Το έργο του ήταν γεμάτο όνειρα για το μέλλον, γεμάτο υπέροχα σχέδια και δεν εμπεριείχε κανένα μονοπάτι για να αλλάξει την ανθρώπινη διάθεση. Η καλοσύνη του ήταν σε μεγάλο βαθμό προσποίηση· το έργο του δεν προσέφερε ζωή, αλλά ήταν μια φαινομενική ευγένεια· ήταν η εκτέλεση μιας συμφωνίας. Πώς μπορεί ένα έργο όπως αυτό να οδηγήσει τον άνθρωπο στο μονοπάτι της αποκατάστασης του αρχικού του καθήκοντος;\nΕπόμενο：Το έργο του Θεού και το έργο του ανθρώπου\nΜόνο όσοι γνωρίζουν τον Θεό μπορούν να φέρουν τη μαρτυρία του Θεού Πολλοί μεν οι κλητοί, λίγοι δε οι εκλεκτοί Πώς πρέπει να αντιμετωπίσεις τη μελλοντική αποστολή σου; Εκείνοι που υπακούουν στον Θεό με ειλικρινή καρδιά θα κερδηθούν σίγουρα από τον Θεό


Ανοδικά κινήθηκε το ΑΕΠ στην ευρωζώνη γ΄ τρίμηνο\nΠρώτη Δημοσίευση:\tΠέμπτη, 05. 12. 2019 - 12:28\nΑύξηση της τάξεως του 0,2% σημείωσε το ΑΕΠ της ευρωζώνης στο γ΄τρίμηνο, και κατά 0,3% στην ΕΕ, σε σχέση με το προηγούμενο τρίμηνο. Στο β΄ τρίμηνο το ΑΕΠ είχε αναπτυχθεί 0,2% τόσο στην ευρωζώνη όσο και στην ΕΕ.\nΣε σχέση με το προηγούμενο έτος, το εποχικά προσαρμοσμένο ΑΕΠ αυξήθηκε κατά 1,2% στην ευρωζώνη και κατά 1,4% στην ΕΕ στο γ΄ τρίμηνο του 2019, μετά από αυξήσεις 1,2% και 1,4% αντίστοιχα στα προηγούμενα τρίμηνα.\nΣτο γ΄ τρίμηνο του 2019, το ΑΕΠ στις ΗΠΑ αναπτύχθηκε 0,5% σε σχέση με το προηγούμενο τρίμηνο ενώ σε ετήσια βάση το ΑΕΠ αυξήθηκε 2,1%.\nΜεταξύ των χωρών μελών, ο υψηλότερος ρυθμός ανάπτυξης καταγράφηκα στην Πολωνία (1,3%), στην Ουγγαρία (1,1%) και στην Εσθονία (1%), ενώ ο χαμηλότερος ρυθμός ανάπτυξης παρατηρήθηκε στη Γερμανία, στην Ιταλία και στην Αυστρία (0,1%).\nΣε ό,τι αφορά στην απασχόληση, ο αριθμός των απασχολούμενων ανθρώπων αυξήθηκε κατά 0,1% τόσο στην ευρωζώνη όσο και στην ΕΕ των 28 στο γ΄ τρίμηνο, έναντι του προηγουμένου τριμήνου.\nΣε σχέση με πέρυσι, η απασχόληση αυξήθηκε 0,9% στην ευρωζώνη και 0,8% στην ΕΕ.\nΜεταξύ των χωρών-μελών, η απασχόληση αυξήθηκε 1% σε Εσθονία και Λετονία, 0,5% στη Σλοβενία και 0,4% στο Βέλγιο.\nΗ μεγαλύτερη μείωση της απασχόλησης παρατηρήθηκε στη Λιθουανία (-1,2%), στη Ρουμανία (-1,1%), στη Φινλανδία (-0,5%) και στην Ελλάδα (-0,3%).\nΠερισσότερα σε αυτή την κατηγορία: « Υποχώρησαν οι πωλήσεις λιανικής στην ευρωζώνη Κίνα προς ΗΠΑ: Περικόψτε δασμού για να κλείσει η εμπορική συμφωνία »\nΝτε Γκίντος: Περίπου στο 1% ο πληθωρισμός το 2021


The Dead Review – www.puzzlemag.gr\nΣαν σε μυθιστόρημα του Νταφόε, κάπου στο μεσαίωνα, ανάμεσα σε πόρνες και εμπόρους, με τους γιατρούς της πανούκλας να τριγυρνούν και το πένθιμο κλίμα να απλώνεται παντού. Σαν σε κηδεία όπου ξαναβρίσκονται παράνομοι έρωτες, αποχαιρετίζονται φίλοι και βιρτουόζοι οργανοπαίχτες ξεπέφτουν στο βαριετέ. Κι όμως ήμασταν στο Fuzz.\nΟι Dead Brothers, οι Γενουάτες με τις παράξενες μάσκες και τα μακάβρια chansons, επανήλθαν στην Αθήνα το Σάββατο. Ο Alain Croubalian και η κομπανία του, μας τα ‘παν για το Angst, το καινούριο τους album που αναμένεται να κυκλοφορήσει το ’18. Ξεκινώντας από τη γαλαρία του Fuzz που κοσμείται από το ανάλογο χριστουγεννιάτικο δέντρο, έφτασαν στη σκηνή με μια πομπή εμβατηριακή και συνέχισαν για μιάμιση περίπου ώρα να αφηγούνται περισσότερο από το να δίνουν συναυλία, όπως άλλωστε συνηθίζουν. Η χροιά του Croubalian που άλλοτε είναι βαθειά αλά Cohen και άλλοτε τσιριχτή σαν του Martin Jacques έδωσε τα απαραίτητα σκαμπανεβάσματα στη θεατρικότητα της παρουσίας του. Ενώ τα tracks που ξετυλίγονται μέσα από τη ρυθμικότητα της τούμπας στη θέση του μπάσου, τη νοσταλγία του βιολιού, το ρομάντζο του μαντολίνου και του μπάντζο αλλά και το αλλόκοτο της γκάιντας σε υποβάλουν να πάρεις μέρος στη μυσταγωγία της στιγμής.\nΦέτος, όμως.. έκαναν κοιλιά. Κάτι ο φωτισμός που ήταν κάπως περίεργος, κάτι το Farewell στον Nikolas που δεν ήταν εκεί μαζί τους, κάπως έπεσαν οι ρυθμοί τους. Στο Story of Dead Brothers, το κατά κόσμον «Του νεκρού αδερφού», έδωσαν ρέστα και μας ξύπνησαν. Και φυικά μας αποζημίωσαν με το καθιερωμένο τους φινάλε καταμεσής του κοινού. Oh Mary don’t you whip no more! Και ένα Fuzz με σχετικά λίγο κόσμο, στο πόδι. Γύρω από την μπάντα λες και πετύχαμε αναπάντεχη performance του δρόμου σε κάποιο σοκάκι. Ρομαντικά πράγματα · έτσι για να ξεπλύνουμε την ψυχή.\nΕκτός από την ιδιαιτερότητα των Dead Brothers σαν μουσικών και σαν είδος που δε συναντάς εύκολα παίζει ρόλο και κάτι πιο σημαντικό ακόμα. Το έχουμε ξαναπεί, και σίγουρα συμφωνείτε κι εσείς. Τα φυσικά όργανα on stage είναι μαγεία. Ξεχωρίζεις το καθετί και ξέρεις ότι εκείνη την ώρα παίζει για σένα. Οπότε μπάντες σαν αυτές, που μπλέκουν ήχους και φωνές σ’ αυτά τα μοναδικά ακομπανιαμέντα, τις εκτιμάς περισσότερο από κάθε στημένο “fast food”. Ανάβει το αίμα, βρε παιδί μου, πως να το κάνουμε!\nDead Brothers (3)\nDead Brothers (4)\nDead Brothers (5)\nDead Brothers (2)\nDead Brothers (11)\nDead Brothers (7)\nDead Brothers (6)\nDead Brothers (9)\nDead Brothers (8)\nDead Brothers (13)\nDead Brothers (10)\nDead Brothers (15)\nDead Brothers (16)\nDead Brothers (17)\nDead Brothers (22)\nDead Brothers (20)\nDead Brothers (19)\nDead Brothers (21)\nDead Brothers (18)\nDead Brothers (23)\nDead Brothers (25)\nDead Brothers (26)\nDead Brothers (27)\nDead Brothers (24)


Συνεδρίαση των επιτρόπων της Κομοσιόν EUROKINISSI\nΤη μη υποψηφιότητά του ανακοίνωσε πάντως ο Πιερ Μοσκοβισί, ο οποίος αιτιολόγησε την απόφασή του αφήνοντας αιχμές για το Σοσιαλιστικό Κόμμα της Γαλλίας. Σε επιστολή που έστειλε ο Επίτροπος Οικονομικών στον πρόεδρο του Σοσιαλιστικού Κόμματος Γαλλίας Σεργκέι Στάνισεφ, εξηγεί τους λόγους που τον οδήγησαν σε αυτήν την απόφαση: «Όπως πάντα έλεγα, ο Spitzenkandidat πρέπει να εκλέγεται πρώτα απ 'όλα στη δική του χώρα. Αυτό για μένα αποτελεί θεμελιώδη δημοκρατική αρχή. Δυστυχώς, κατέληξα στο συμπέρασμα ότι δεν πληρούνται οι πολιτικές συνθήκες για να οδηγήσω μια εκστρατεία στη Γαλλία για το Σοσιαλιστικό Κόμμα, λόγω των βαθιών διαφωνιών με την πολιτική γραμμή και τη στρατηγική του για την Ευρώπη. Στο πλαίσιο αυτό, δεν είναι δυνατόν να εξετάσω μια υποψηφιότητα για να ηγηθώ της ευρωπαϊκής σοσιαλιστικής οικογένειας». «Δεν είναι το τέλος της διαδρομής. Η Ευρώπη χρειάζεται νέες, φιλόδοξες προτάσεις. Θα συνεχίσω να προωθώ την πολιτική ατζέντα για την οποία αγωνίστηκα ως Επίτροπος, να ασχολούμαι με αυτές τις προτάσεις και να τις εκφράσω δυναμικά, συμμετέχοντας βέβαια στην προσεχή εκστρατεία στην πολιτική μας οικογένεια ».\n"Ο ευρωσκεπτικισμός είναι σοβαρός “αντίπαλος”, αλλά βλέπουμε σε πολλές χώρες το ενδιαφέρον για την ΕΕ να αυξάνεται. Το πρόβλημα με τις Ευρωεκλογές είναι ότι δεν αντιμετωπίζονται ως εκλογές της Ευρώπης, αλλά πέφτουν κι εκείνες στην παγίδα της εθνικής πολιτικής. Τα πάντα, η συζήτηση, οι υποψήφιοι, τα διακυβεύματα κρίνονται με όρους τοπικούς. Έχουμε προτείνει κάποιες αλλαγές στη διαδικασία και μία από αυτές είναι η κατάθεση του ευρωπαϊκού προγράμματος από κάθε υποψήφιο κόμμα», εξηγεί ο Πέτρος Φασούλας.


Κεραμέως: Στη Θεσσαλονίκη η έδρα του Ευρωπαϊκού Κέντρου για την Ανάπτυξη της Επαγγελματικής Κατάρτιση - Ola15.gr\n25/11/2021 – 11:44\n“Παρακολουθούμε πολύ στενά το έργο σας και είμαστε εξαιρετικά ευτυχείς για την υπογραφή της σημερινής Συμφωνίας. Μοιραζόμαστε κοινούς στόχους σχετικά με τον καταλυτικό ρόλο της επαγγελματικής εκπαίδευσης και κατάρτισης στο να προσφέρει ποιοτικές προοπτικές στους νέους μας. Αποτελεί βασικό πυλώνα της εκπαίδευσης αλλά και ένα σύγχρονο εργαλείο αναπτυξιακής πολιτικής, γι’ αυτό και χαιρόμαστε ιδιαίτερα που ο οργανισμός θα εξακολουθήσει να εδρεύει στην Ελλάδα. Από την πλευρά μας, έχουμε προβεί σε μια σειρά ενεργειών για την ουσιαστική αναβάθμιση της Επαγγελματικής Εκπαίδευσης και Κατάρτισης, για παράδειγμα μέσω της στενότερης σύνδεσής της με τις πραγματικές ανάγκες της αγοράς, μέσω της ίδρυσης για πρώτη φορά Πειραματικών και Θεματικών ΙΕΚ, μέσω της καθιέρωσης για πρώτη φορά αμειβόμενης πρακτικής άσκησης των καταρτιζόμενων των Ι.Ε.Κ, μέσω της επένδυσης άνω των 400 εκ. ευρώ στην αναβάθμιση εργαστηρίων, εξοπλισμών και άλλων πυλώνων της επαγγελματικής εκπαίδευσης και κατάρτισης, μέσω της θέσπισης του παράλληλου μηχανογραφικού. Η σημερινή εξέλιξη είναι ακόμη ένα βήμα προς την οριζόντια αναβάθμιση της Επαγγελματικής Εκπαίδευσης και Κατάρτισης στη χώρα μας”, δήλωσε η Υπουργός Παιδείας και Θρησκευμάτων Νίκη Κεραμέως.\nΑπό την πλευρά του ο Εκτελεστικός Διευθυντής του Cedefop, Juergen Siebel, δήλωσε: “Πραγματικά είναι μία εξαιρετική μέρα για το Cedefop η σημερινή. Μόλις υπογράψαμε τη νέα συμφωνία έδρας με το ελληνικό Υπουργείο Παιδείας, ανανεώνοντας έτσι την κοινή μας δέσμευση. Ουσιαστικά, πρόκειται για μία δέσμευση για την Ευρώπη και για την τεκμηριωμένη με επιστημονικά στοιχεία υποστήριξη της χάραξης πολιτικής στους τομείς της επαγγελματικής εκπαίδευσης και κατάρτισης, των δεξιοτήτων και των τάσεων της αγοράς εργασίας. Με τη σημερινή υπογραφή τους τα δύο μέρη δεσμεύονται εκ νέου σε μία σχέση που εδώ και πάνω από 25 χρόνια πηγαίνει από το καλό στο καλύτερο. Είναι μία σχέση που ωφελεί τόσο το Cedefop όσο και την Ελλάδα. Θεωρώ ότι η παρουσία μας στη χώρα έχει ως κύρια ωφέλεια ότι βάζει την Ευρώπη στο χάρτη της ελληνικής κοινωνίας, δείχνοντας σε όλους ότι η Ευρωπαϊκή Ένωση δεν είναι ένα απόμακρο γραφειοκρατικό τέρας, αλλά εν μέρει διοικείται και από την επικράτεια της χώρας όπου γεννήθηκε ο ευρωπαϊκός πολιτισμός”.\nKontranews.gr 27 Οκτωβρίου, 2021\nΔελτίο Ειδήσεων στη Νοηματική – 26.10.2021 27/10/2021 – 03:12 Kontra […]\nEdromos.gr 9 Νοεμβρίου, 2021\nΚρίνουμε απαραίτητο ότι πρέπει να δοθούν ορισμένες διευκρινήσεις προς όσους […]


Μέθανα ακτοπλοϊκά, σύγκριση τιμών και κρατήσεις εισιτηρίων\nΑκτοπλοϊκή Κράτηση για Μέθανα\nΤο λιμάνι Μέθανα σε Η Ελλάδα εξυπηρετεί ένα αριθμό ακτοπλοϊκών δρομολογίων προς Πειραιάς & Αίγινα. Με μια επιλογή από 4 Εβδομαδιαία Δρομολόγια, το λιμάνι Μέθανα συνδέει Η Ελλάδα με Αθήνα & Τα Νησιά Σαρωνικού Κόλπου.\nΗ διάρκεια των δρομολογίων κυμαίνεται από 45 λεπτά προς Αίγινα μέχρι 2 ώρες 10 λεπτά προς Πειραιάς.\nΑν και μπορείτε να βρείτε μια σύντομη περίληψη σε αυτήν τη σελίδα, τα δρομολόγια μπορεί να διαφέρουν ανάλογα με την εποχή και γι' αυτό θα θέλαμε να σας συμβουλεύσουμε να δείτε τις ώρες απόπλου και τις τιμές στην Μέθανα αναζήτηση εισιτηρίου.\nΜέθανα Χάρτης για Λιμάνι\nΜέθανα Δρομολόγια Πλοίων\nΑπό Μέθανα προς Πειραιάς με Saronic Ferries\n2 Εβδομαδιαία Δρομολόγια 2 ώρες 10 λεπτά\nΑπό Μέθανα προς Αίγινα με Saronic Ferries\n2 Εβδομαδιαία Δρομολόγια 45 λεπτά\nΠώς να έρθετε στο λιμάνι Μέθανα\nΜέθανα Διεύθυνση Λιμανιού\nΑν ψάχνετε που να περάσετε το βράδυ σας κοντά στο λιμάνι Μέθανα πριν ή μετά το ταξίδι σας ή αν ψάχνετε διαμονή για όλη την παραμονή σας, επισκεφθείτε τη σελίδα μας Μέθανα Διαμονή για καλύτερες τιμές και μία από τις μεγαλύτερες διαθέσιμες επιλογές online!


Tipsy Toad Tavern & Grill, Muskegon - Κριτικές εστιατορίων - TripAdvisor\nΗνωμένες Πολιτείες Μίσιγκαν Muskegon County Muskegon Εστιατόρια σε Muskegon Tipsy Toad Tavern & Grill\nΝο 149 από 173 στην κατηγορία Εστιατόρια για: Muskegon €€ - €€€\nΜπαρ, Αμερικανική, Παμπ 608 W. Western Ave, Muskegon, MI 49440-1027+ Προσθέστε αριθμό τηλεφώνου+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,0 16 κριτικέςΕξαιρετικό18%Πολύ καλό33%Μέτριο18%Ανεπαρκές6%Πολύ κακό25%Ανοιχτό τώραΚυρ12:00 - 00:00Δευ - Πεμ11:00 - 00:00Παρ - Σαβ11:00 - 02:00Αναλυτικό ωράριο ΚΟΥΖΙΝΕΣ Μπαρ, Αμερικανική, Παμπ ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 608 W. Western Ave, Muskegon, MI 49440-1027Όλες οι λεπτομέρειες Βελτίωση αυτής της καταχώρισηςΑυτό το εστιατόριο διαθέτει πλήρες μπαρ;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο προσφέρει υπαίθρια τραπέζια;Ναι Όχι Άγνωστο Αυτό το εστιατόριο είναι αμερικάνικο; Ναι Όχι Άγνωστο Αυτό το εστιατόριο έχει σερβιτόρους και σερβιτόρες;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το μέρος είναι παμπ;Ναι Όχι Άγνωστο Αυτό το εστιατόριο είναι καλό για να απολαύσει κανείς ατμόσφαιρα μπαρ;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (16)Βαθμολογία ταξιδιωτών Εξαιρετικό1Πολύ καλό1Μέτριο1Ανεπαρκές0Πολύ κακό2Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (5)Αγγλικά (16)Γλώσσα Ελληνικά (5)Αγγλικά (16)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBgbjep214Η κριτική γράφτηκε πριν από 2 εβδομάδες μέσω κινητής συσκευής ΠροσμονήΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιitchyfeetx2Bryson City, Βόρεια Καρολίνα230178Η κριτική γράφτηκε 29 Σεπτεμβρίου 2015 Κρύα μπύρα και μια υπέροχη θέαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJen EΣάουθ Μπεντ, Ιντιάνα81Η κριτική γράφτηκε 28 Ιουλίου 2015 μέσω κινητής συσκευής Υπέροχο φαγητό OK ACΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιkingsladojeOkemos63Η κριτική γράφτηκε 9 Ιουλίου 2015 1 Ώρα και 20 λεπτά χωρίς φαγητό, κανείς δεν νοιάζονταν.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιmarynanBay City MI2Η κριτική γράφτηκε 17 Σεπτεμβρίου 2012 μέθυσε βάτραχοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαFatty Lumpkins' Sandwich Shack125 κριτικές 0,98 χλμ μακριά The Lake House Waterfront Grille504 κριτικές 0,95 χλμ μακριά Carmen's Cafe98 κριτικές 0,93 χλμ μακριά Pigeon Hill Brewing Company52 κριτικές 0,27 χλμ μακριά Κοντινά αξιοθέαταUSS LST 393119 κριτικές 0,24 χλμ μακριά Hackley and Hume Historic Site92 κριτικές 0,23 χλμ μακριά Muskegon Museum of Art64 κριτικές 0,63 χλμ μακριά The Cheese Lady54 κριτικές 1,07 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Tipsy Toad Tavern & Grill και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n608 W. Western Ave, Muskegon, MI 49440-1027 Τοποθεσία: